Ποιος θα μας φυλάξει από τους… «φύλακες» (Εταιρία security "NYFC");\nΠοιος θα μας φυλάξει από τους… «φύλακες»;\nΑπό Σ Π\t 22:04 - 11/05/2018 Τελευταία Ενημέρωση 21:51 - 13/05/2018\nΗ ιστορία που θα διαβάσετε συγκαταλέγεται ανάμεσα στις 3-4 best of της «εξυγίανσης» του ελληνικού ποδοσφαίρου και αφορά στην προϊσταμένη αρχή του ποδοσφαίρου, την ΕΠΟ, του «terminator» προέδρου της Ευάγγελου (Βαγγέλη, για τους φίλους) Γραμμένου και την εταιρεία security με την επωνυμία «NYFC». Προσδεθείτε…\nΗ εν λόγω εταιρεία, που «πήρε τη δουλειά» από την ΕΠΟ της φύλαξης του αποψινού τελικού του Κυπέλλου Ελλάδας, ΑΕΚ – ΠΑΟΚ στο ΟΑΚΑ, με διαδικασίες-παρωδία, ξέρετε τι έκανε; Έβγαλε ανακοίνωση κατά της ΕΠΟ, ότι δεν προλαβαίνει να… προετοιμαστεί! Προσοχή, δεν κάνουμε χιούμορ – κι αυτό έχει τα όριά του. Όταν μιλάμε για τη φύλαξη ενός αγώνα ΑΕΚ – ΠΑΟΚ, με 17.000 «ορκισμένους» να κατεβαίνουν από τη Θεσσαλονίκη, άλλους τόσους από την Αθήνα, σχηματίζοντας ένα «κοκτέιλ τρόμου», λόγω όλων όσων ακολούθησαν του μεταξύ τους ματς στην Τούμπα, κάθε διάθεση για χιούμορ είναι ποινικά κολάσιμη.\nΟ Στ. Κατζουράκης, διευθυντής της αναδόχου εταιρείας, στην επιστολή του προς την Ομοσπονδία αναφέρει πως στον «Πρόχειρο Διαγωνισμό» της ΕΠΟ πήραν μέρος τρεις εταιρείες, οι οποίες… «ελέγχονται από την ίδια εταιρεία»! Απλώς τρελό ή… θεότρελο; Ή, μήπως, επιτηδευμένο; Το ερώτημα, ωστόσο, που προκύπτει είναι, αν η ΕΠΟ είναι νομικά κατοχυρωμένη, μετά από αυτή την καταγγελία, όταν η ανάδοχος είναι μία εκ των τριών εταιρειών! Μάλιστα, ένα μέλος της επιτροπής αξιολόγησης της ΕΠΟ αποχώρησε από τη διαδικασία, καθώς δεν άντεξε την «κοροϊδία». Ο διαγωνισμός, ωστόσο, προχώρησε κανονικά, δίνοντας λαβή για μύρια σχόλια σχετικά με το διαβλητόν του πράγματος… Στους κακεντρεχείς, βέβαια, γιατί σοβαρός άνθρωπος αποκλείεται να τα πιστέψει αυτά που έγιναν.\nΗ «Α» το περασμένο Σάββατο είχε αποκαλύψει ότι στον «Πρόχειρο Διαγωνισμό» της ΕΠΟ, για τη φύλαξη του τελικού, εταιρείες εγνωσμένης αξίας και τεράστιας εμπειρίας στη φύλαξη δεν ειδοποιήθηκαν καν να πάρουν μέρος! Πρόκειται για τις εταιρείες«Group 4», «Brik’s» κ.λπ.\nΈχει και ακόμα καλύτερο, ωστόσο: Στην ίδια ανακοίνωση, ο Στ. Κατζουράκης αναφέρει σχετικά ότι η ανάδοχος εταιρεία δεν θα έχει τον χρόνο να προετοιμαστεί(!!!) για τον τελικό, διότι η ΕΠΟ άργησε να κάνει τον διαγωνισμό. Το… ανέκδοτο μέχρι εδώ είναι πως στην ανακοίνωση αναφέρεται ότι η ανάδοχος δεν είχε καν την ευκαιρία να παραστεί στη σύσκεψη! «Wow!» που θ αναφωνούσε κι ο Βαρουφάκης. Κι ένα παιδάκι Α΄ δημοτικού θα διερωτηθεί: Τότε γιατί πήρατε μέρος στον διαγωνισμό και γιατί τελικά αναλάβετε τη δουλειά; Κι αφού οι τρεις εταιρείες έχουν τον ίδιο παρονομαστή, ποιος εγγυάται ότι οι δυο εταιρείες (από τις τρεις) δεν ήταν «λαγοί-χελώνες»; Γιατί τα «κάρφωσε» αυτά ο Κατζουράκης; Μήπως επειδή διέρρευσε προς τα έξω ότι οι τρεις εταιρείες είναι στην ουσία μία και μοναδική και τα φόρτωσε στην ΕΠΟ;\nΜήπως η ανάδοχος εταιρεία τα έκανε όλα αυτά, για να μην πληρώσει τη ρήτρα σε περίπτωση που προκληθούν ζημιές στο ΟΑΚΑ; Διότι αυτός ήταν ένας από τους όρους στον «Πρόχειρο Διαγωνισμό» της ΕΠΟ. Πως, αν γίνουν επεισόδια, τα πληρώνει η ανάδοχος εταιρεία. Όταν, λοιπόν, η ανάδοχος καταφέρεται κατά της ΕΠΟ από τη μία, ενώ παίρνει τη δουλειά από την άλλη, τι θα μπορούσαν να υποθέσουν οι υποψιασμένοι;\nΕπίσης, πόση σοβαρότητα εμπεριέχει το όλο project, όταν την τελευταία στιγμή η ανάδοχος εταιρεία ζητάει συνάντηση με την… ΕΛ.ΑΣ., για να καθοριστούν οι αρμοδιότητες εντός κι εκτός γηπέδου, όταν μιλάμε για έναν τελικό όπου οι δυο αντίπαλοι οπαδοί είναι έτοιμοι για όλα;\nΤο όλο σενάριο του τρόμου, σχετικά με τη φύλαξη, κατέληξε μ’ ένα περιστατικό, το οποίο είναι αδύνατο να κατανοήσει ανθρώπου νους. Είναι γλαφυρό, συνάμα και ύποπτο, και η ΕΠΟ του Βαγγέλη Γραμμένου έπρεπε να είχε δώσει απαντήσεις.\nΔημοσιογράφος του ραδιοσταθμού «sportFm» τηλεφώνησε στην ανάδοχο εταιρεία, προσποιούμενος τον ενδιαφερόμενο για να πιάσει δουλειά φύλακα στον τελικό. Στο ηχητικό ντοκουμέντο, αφού γίνονται οι πρώτες συζητήσεις με τον «υπεύθυνο» της εταιρείας, ρώτησε για το ποσό που θα έπαιρνε. Του απάντησαν «25 ευρώ». Πόσο, ωστόσο, πληρώνει η ΕΠΟ για τον κάθε φύλακα; Είναι αλήθεια ότι πληρώνει 120 ευρώ;\nΚαι το «θεόκουφο». Όταν ο δημοσιογράφος-«ενδιαφερόμενος» ζήτησε πληροφορίες, «τι κάνουμε αν γίνουν επεισόδια;», του απάντησαν, «αν γίνει το οτιδήποτε, σηκώνεστε και φεύγετε, δεν κάθεστε εκεί πέρα»»! Αντιλαμβάνεστε, λοιπόν, τη σοβαρότητα του όλου θέματος και την προχειρότητα με την οποία η ΕΠΟ του Βαγγέλη Γραμμένου αντιμετωπίζει το παιχνίδι. Οι φύλακες, σε περίπτωση επεισοδίων, όχι μόνο δεν εξαφανίζονται, αλλά μένουν στις θέσεις τους, ανοίγουν τις πόρτες για να φύγει ο κόσμος με ασφάλεια. Η ανάδοχος προφανώς έδωσε παρόμοιες οδηγίες και στους άλλους υπαλλήλους της, εκτός κι αν αυτό το ηχητικό ντοκουμέντο τής άλλαξε τα σχέδια. Ελπίζουμε να είναι έτσι. Το πεπτικό σύστημα των Ελλήνων δεν αντέχει άλλη αλητεία, παρόμοια του «γεφυροπόλεμου» στον Βόλο. Ειδικά, μάλιστα, όταν στον αποψινό τελικό κατέφτασαν «μπουμπούκια» από τη Σερβία και τη Λευκορωσία, στο πλευρό των οπαδών του ΠΑΟΚ.\nΗ ανάδοχος εταιρεία, προκειμένου να διαλυθεί όλη αυτή η θολούρα γύρω από τη φύλαξη του τελικού, έπρεπε να παρουσιάσει την ίδια ημέρα το σχέδιο εκκένωσης του ΟΑΚΑ, σε περίπτωση που προκληθούν επεισόδια. Να δείξει προς τα έξω , υπερασπίζοντας τον εαυτό της πάνω απ’ όλα, ότι έχει την εμπειρία διαχείρισης αγώνων ποδοσφαίρου και μπάσκετ, όπως διατείνεται στην ανακοίνωσή του ο Στ. Κατζουράκης. Υπάρχει σχέδιο εκκένωσης; Να το δούμε και να το… χειροκροτήσουμε. Ποιος το εκπόνησε;\nΆλλο, επίσης, πολύ σημαντικό: Η ανάδοχος εταιρεία να δώσει στην ΕΛ.ΑΣ. και την ΕΠΟ όλα τα ονόματα των φυλάκων, που θα πρέπει να είναι πιστοποιημένοι από την ΕΠΟ. Πώς, όμως, μπορεί να είναι πιστοποιημένοι, όταν ο «υπεύθυνος» της εταιρείας είπε στον δημοσιογράφο-«ενδιαφερόμενο» να περάσει από την εταιρεία, ν’ αφήσει το ονοματεπώνυμό του και να πιάσει δουλειά; Ποιος… πιστοποίησε τον δημοσιογράφο-«ενδιαφερόμενο»; Ποιος κάνει τις πιστοποιήσεις, όπως προβλέπει ο νόμος Χρυσοχοΐδη; Η «Α» έγραψε στο προηγούμενο φύλλο της ότι η ΕΠΟ έκανε τις τελευταίες πιστοποιήσεις πριν από δύο χρόνια!\nΚαι ακόμα: Πόσους φύλακες έχει στη διάθεσή της η ανάδοχος εταιρεία; Οι πληροφορίες ανέφεραν ότι μέχρι την περασμένη Πέμπτη είχαν μόλις 140. Μακάρι να βρήκαν κι άλλους. Η συνήθης αναλογία φύλαξης ενός αγώνα είναι 1:100 και, σε ματς «υψηλής επικινδυνότητας, 1:80. Τουτέστιν, μαζί με τη φύλαξη του πάρκινγκ χρειάζονται κατ’ ελάχιστον 400 άτομα. Τα έχει; Μακάρι. Να τα δούμε κι εμείς οι… δύσπιστοι;\nΟ Βαγγέλης Γραμμένος έχει μοναδική ευκαιρία να τα βγάλει όλα στη φόρα και να υπερασπιστεί πρωτίστως τον εαυτό του και, κατά δεύτερον, την «εξυγίανση» με όλες τις παραμέτρους της, όπως η διαφάνεια, η αξιοπιστία κ.λπ. Να δώσει έτσι και μία απάντηση στον προκάτοχό του, πρόεδρο της «Εξομάλυνσης» της ΕΠΟ, Γ. Δρόσο, οποίος την περασμένη χρονιά στον τελικό του Βόλου τα βρήκε όλα «υπέροχα» κι ότι στον Βόλο έγινε «ο καλύτερος τελικός των τελευταίων χρόνων»! Το γεγονός ότι μαχαιρώθηκε κόσμος, το νοσοκομείο του Βόλου δεν προλάβαινε να δέχεται τραυματίες, η Αστυνομία έκανε συλλήψεις, ενώ ο επικεφαλής τη Αστυνομίας δεν υπέγραφε να γίνει ο τελικός, ότι υπέγραψε από την Περιφέρεια μία… γυναικολόγος, δεν αφορούσαν το… παιχνίδι για τον Γ. Δρόσο. Γι’ αυτό ο Βαγγέλης πρέπει να δώσει απαντήσεις και, μάλιστα, σκληρές, ειδικά όταν, όπως έγραψε η «Α», ο Ιβάν Σαββίδης ετοιμάζεται να τον «σουτάρει» από την ΕΠΟ με αντικαταστάτη του τον… προκάτοχό του!\nΠοια εταιρεία είχε αναλάβει την περσινή φύλαξη στον περσινό τελικό; Κι αυτό πρέπει να το αποκαλύψει ο Γραμμένος, καθώς επίσης αν ήταν πιστοποιημένα τα στελέχη της και, φυσικά, πώς ανατέθηκε στη συγκεκριμένη εταιρεία η φύλαξη του τελικού, ποιος διαμεσολάβησε για την ανάθεση και πόσα χρήματα στοίχισε. Το σημαντικότερο, βέβαια, είναι γιατί ο Ευάγγελος (Βαγγέλης για τους φίλους) δεν έχει αριθμό πρωτοκόλλου στον «Πρόχειρο Διαγωνισμό», ούτε ημερομηνία.\nΚαταλήγοντας στην ανακοίνωσή της η ανάδοχος εταιρεία αναφέρει: «Τέλος, θέλουμε να δηλώσουμε κατηγορηματικά ότι η εταιρία μας ουδέποτε συμμετείχε σε στημένα και κατευθυνόμενα παιχνίδια όπως θέλουν να της αποδώσουν και δεν προτίθεται ούτε τώρα να συμμετάσχει. Σας παρακαλεί να κάνετε μια δημόσια τοποθέτηση και να μας προστατεύσετε από κακόβουλες τοποθετήσεις ανώνυμων δημοσιογράφων, άλλως η εταιρία μας θα αναγκαστεί να αποσύρει την προσφορά της». Και αν την αποσύρει, ποια εταιρεία θα την πάρει; Φυσικά, η αμέσως επόμενη του διαγωνισμού. Η οποία ελέγχεται από το ίδιο πρόσωπο, όπως ο ίδιος ο Στ. Κατζουράκης αναφέρει.\nΗ πολιτεία, από τη μεριά της, τι ακριβώς ρόλο παίζει στην όλη υπόθεση με την ασφάλεια του τελικού στο ΟΑΚΑ; Η «Α» δεν υπήρξε ποτέ εμπαθής κι οφείλει να εκθειάσει τις προσπάθειες του υφυπουργού Γ. Βασιλειάδη στον τομέα της ασφάλειας του τελικού ΑΕΚ – ΠΑΟΚ. Μόλις πληροφορήθηκε το όλο σκηνικό με τον «Πρόχειρο Διαγωνισμό» της ΕΠΟ, «τρεις εταιρείες στη συσκευασία του ενός», απευθύνθηκε στην Αστυνομία. Γι’ αυτό και 5.000 αστυνομικοί επιστρατεύτηκαν για τη φρούρηση του τελικού. Αυτοί θα είναι παντού και οι σεκιουριτάδες θα έχουν έναν αποσαφηνισμένο ρόλο, καθ’ ότι και καμία συνεννόηση δεν υπήρξε, ούτε και εμπιστεύεται η Αστυνομία τη διαδικασία αναδοχής. Να θυμίσουμε ότι ο Γ. Βασιλειάδης δεν είχε υπογράψει για να γίνει ο τελικός, ούτε πήγε να τον παρακολουθήσει στον Βόλο, γνώστης καθώς ήταν του όλου σκηνικού. Την απόφαση είχε πάρει το πιο πάνω κλιμάκιο, μετά από συνεννόηση με τον Γ. Δρόσο.\nΑΕΚΒαγγέλης ΓραμμένοςΕΠΟΚύπελλο ΕλλάδαςΟΑΚΑΠΑΟΚ\nΚΩΣΤΑΣ ΚΑΡΑΜΑΝΛΗΣ Αφωνία και αδράνεια βλάπτουν σοβαρά την υγεία (της Ν.Δ.)


ΕΨΑ 1,5L (-0,30€) ΛΕΜΟΝΑΔΑ /PET | Aegean Spar Express\nΑρχική σελίδα›Shop›ΠΟΤΑ – ΧΥΜΟΙ & ΑΝΑΨΥΚΤΙΚΑ›ΑΝΑΨΥΚΤΙΚΑ›ΛΕΜΟΝΑΔΑ›ΕΨΑ 1,5L (-0,30€) ΛΕΜΟΝΑΔΑ /PET\nΛεμονάδα Έψα (1,5 lt) -0,30€\nΕδώ και σχεδόν έναν αιώνα, παράγεται από την ΕΨΑ η κορυφαία Λεμονάδα! Ένα από τα μυστικά της είναι η αυθεντική συνταγή της που διατηρείται επτασφράγιστη! Φτιαγμένη με λεμόνια, ΑΑΑ’ ποιότητας, διαλεγμένα από τον τόπο παραγωγής της, την Ελλάδα, για τους πιο απαιτητικούς της γεύσης. Λεμοναδική αξία παντοτινά!\nΔώστε πρώτος μία αξιολόγηση “ΕΨΑ 1,5L (-0,30€) ΛΕΜΟΝΑΔΑ /PET” Ακύρωση απάντησης\nΛΟΥΞ 330ML ΛΕΜΟΝΑΔΑ / PET


Λογοτεχνία & Σκέψη: Η μακρά λίστα για το Βραβείο Μπούκερ 2012\nΣε δώδεκα μυθιστορήματα κατέληξε η κριτική επιτροπή του ετήσιου βραβείου Μπούκερ που απονέμεται σε μυθιστορήματα γραμμένα στην αγγλική γλώσσα.\nΗ βραχεία λίστα θα ανακοινωθεί στις 11 Σεπτεμβρίου και ο νικητής θα αποκαλυφθεί στις 16 Οκτωβρίου.\nΤα υποψήφια βιβλία και οι συγγραφείς είναι:\nΖέιντι Σμιθ, Μάρτιν Έιμις, Ίαν ΜακΓιούαν, Τζον Μπάνβιλ και άλλα μεγάλα ονόματα έμειναν έξω από τη μακρά λίστα.\nΤέσσερα από τα δώδεκα βιβλία της μακράς λίστας είναι πρωτοεμφανιζόμενων συγγραφέων: Σαμ Τόμσον, Ρέιτσελ Τζόις, Τζιτ Θαγίλ, Άλισον Μουρ. «Ήταν μια εξαιρετική χρονιά για το μυθιστόρημα. Δεν ήταν σκοπός μας να απορρίψουμε την παλιά φρουρά, αλλά ύστερα από έναν χρόνο συνεχών συναντήσεων και συζητήσεων της απαιτητικής κριτικής επιτροπής, το νέο έκανε δυναμική εισβολή στα βραβεία» δήλωσε ο Πίτερ Στόθαρντ, πρόεδρος της κριτικής επιτροπής και διευθυντής του Times Literary Supplement. Γνωστότερο όνομα στη λίστα είναι η Χίλαρι Μαντέλ, με ένα μυθιστόρημα που αποτελεί συνέχεια του βραβευμένου με Μπούκερ το 2009 Γουλφ Χολ.\nΤρεις από τους τίτλους κυκλοφόρησαν από ανεξάρτητους εκδοτικούς οίκους.\n«Δεν κρίνουμε πρόσωπα ή εκδότες. Δεν μας απασχολεί η φήμη του συγγραφέα. Κρίνουμε έργα και όχι συγγραφείς», δήλωσε ο πρόεδρος της κριτικής επιτροπής σχολιάζοντας ότι οι κριτές επέλεξαν μυθιστορήματα «που αποκαλύπτουν όλο και περισσότερα στον αναγνώστη κάθε φορά που τα διαβάζει. Αναζητούσαμε βιβλία αξιόλογα, που δεν τα διαβάζεις μια φορά και τα παρατάς στην παραλία, αλλά τα διαβάζεις ξανά και ξανά».\nΤα βιβλία της μακράς λίστας επιλέχθηκαν από ένα σύνολο 145 υποψήφιων βιβλίων.\n«Η καλοσύνη, η τρέλα και οι περίπλοκες αλλαγές στην αστική ζωή είναι θέματα που κυριαρχούν στα μυθιστορήματα της εφετινής μακράς λίστας», δήλωσε ο Πίτερ Στόθαρντ.\nΕννέα από τους συγγραφείς –συνολικά επτά άνδρες και πέντε γυναίκες– προέρχονται από τη Βρετανία, ένας από τη Νότιο Αφρική, ένας από την Ινδία και ένας από τη Μαλαισία. Ο γηραιότερος στη λίστα είναι ο Μάικλ Φρέιν (78) και νεότερος ο Νεντ Μπόμαν (27).


Δεν ξέρω αν έχεις παρακολουθήσει ποτέ την εκπομπή “Selling Sunset” στο Netflix. Αν δεν την έχεις παρακολουθήσει να σε ενημερώσω ότι αφορά ένα μεσιτικό γραφείο του Hollywood που καταφέρνει να πουλά σπίτια εκατομμυρίων. Το σπίτι του Νίκου Κοκλώνη στα Νότια Προάστια της Αθήνας, δεν απέχει πολύ από αυτά τα σπίτια των εκατομμυρίων. Ο τηλεοπτικός παραγωγός και παρουσιαστής του “Just The 2 Of Us” άνοιξε τις πόρτες της υπερπολυτελούς βίλας του (χωρίς καμία υπερβολή ο παραπάνω χαρακτηρισμός) στην εκπομπή “Happy Day”. Και κάποια σαγόνια (το δικό μου) βρέθηκαν στο πάτωμα.\nΈνα σαλόνι που έχει ονομάσει «γωνία Netflix», ένας χώρος γεμάτος από ενθύμια των ταξιδιών που έχει κάνει με το Celebrity Travel που παρουσίαζε, αλλά κι ένα πλήρως εξοπλισμένο γυμναστήριο έκαναν την εμφάνισή τους στα πρώτα δευτερόλεπτα του video.\nΤο γυμναστήριο, το σολάριουμ, η γκαρνταρόμπα – διαμέρισμα και η πισίνα\nΤο γυμναστήριο του Νίκου Κοκλώνη διαθέτει σολάριουμ και σάουνα ενώ όπως λέει ο ίδιος, περνά όσο ελεύθερο χρόνο έχει εκεί. Όπως σημείωσε «Η Πηγή Δεβετζή με έβαλε στον δρόμο της γυμναστικής. Μετά ήρθε ένας έρωτας και συνέχισα και κατέληξα να μείνω εγώ με τα όργανα. Είμαι 110 κιλά, όταν πέρσι ήμουν 90 και ένιωθα χοντρός. Τρώω πάρα πολλά γλυκά με στέβια», είπε μεταξύ άλλων από το γυμναστήριο του σπιτιού του ο Νίκος Κοκλώνης.\nΗ ξενάγηση συνεχίστηκε με ένα πλάνο από την πισίνα και πέρασαν στο γραφείο του Νίκου Κοκλώνη. Η είσοδός σε αυτό γίνεται με κωδικό, ενώ τα πορτρέτα του, στολίζουν τους τοίχους. Στη συνέχεια ο Νίκος Κοκλώνης, μπήκε μαζί με τη δημοσιογραφική ομάδα, του στο «διαμέρισμα – γκαρνταρόμπα» του σπιτιού του. Ο Νίκος Κοκλώνης έδειξε στην κάμερα το πιο ακριβό κομμάτι της γκαρνταρόμπας του, ένα custom made Tom Ford κοστούμι, ενώ η κάμερα μπήκε σιγά σιγά στα άδυτα της βίλας, στην κρεβατοκάμαρα του παραγωγού. Ο εξωτερικός χώρος της πολυτελούς βίλας, απέπνεε τον ίδιο luxury χαρακτήρα, με το εσωτερικό του σπιτιού.\nΝίκος Κοκλώνης: «Είπα στον Τρύφωνα Σαμαρά αν έχει τσίπα να παραιτηθεί»\nΟ Νίκος Κοκλώνης μίλησε για τα σχέδιά του για το Celebrity Travel που θα εξαρτηθούν από την πανδημία του κορονοϊού, το φλερτ που δέχεται και από γυναίκες και άνδρες, αλλά και τον Τρύφωνα Σαμαρά. Ο Νίκος Κοκλώνης, αποκάλυψε ότι έχει πει στον Τρύφωνα Σαμαρά, να παραιτηθεί από το “Just The 2 Of Us” για να «κερδίσει κάποιος που έχει και φωνή», όπως είπε.\nΠαρόλα αυτά ο Τρύφωνας Σαμαράς και η Χαρά Βέρα θα διαγωνιστούν στον τελικό του μουσικού show του Open. Οι 6 φιναλίστ, το Σάββατο 11 Ιουλίου στις 22:00 θα δώσουν τον καλύτερο εαυτό τους on stage. Στον τελικό θα διαγωνιστούν επίσης ο Τάσος Ξιάρχος με την Κόνι Μεταξά και η Βίκυ Χατζηβασιλείου με τον Κώστα Καραφώτη.


Και πάλι για Μπομπό | Onsports.gr\nhome ΠοδόσφαιροSuper LeagueΚαι πάλι για Μπομπό Κοινοποιήστε\nΚαι πάλι για Μπομπό\tΣυντάκτης: Δημοσίευση: Παρασκευή, 13 Μαίου 2011 08.10\nΈνα όνομα που έχει απασχολήσει και στο παρελθόν τον Ολυμπιακό φαίνεται πως έρχεται και πάλι στο προσκήνιο.\tΟ λόγος για τον Μπομπό της Μπεσίκτας, ο οποίος μπορεί να φανεί πολύ χρήσιμος για την επίθεση των πρωταθλητών. Ο Βραζιλιάνος άσος είχε απασχολήσει έντονα τους «ερυθρόλευκους» και πριν από δύο χρόνια ωστόσο, τότε δεν είχε βρεθεί η «χρυσή τομή» στο οικονομικό ανάμεσα στις δύο ομάδες και δεν προχώρησε η μεταγραφή του. Ο Μπομπό αγωνίζεται στην κορυφή της επίθεσης όμως αρέσκεται να κινείται κι έξω από την μεγάλη περιοχή, κάτι που αρέσει στον Ερνέστο Βαλβέρδε.\nΟ επιθετικός της Μπεσίκτας μένει ελεύθερος το προσεχές καλοκαίρι, με την τουρκική ομάδα να έχει κάνει προσπάθειες έτσι ώστε να ανανεώσει το συμβόλαιό του και να τον κρατήσει στο ρόστερ της. Κάτι τέτοιο, όμως, δεν φαίνεται να είναι επιθυμία και του ίδιου του παίκτη, ο οποίος παρότι δέχτηκε προσφορά ύψους 1,5 εκατ. ευρώ ετησίως, απέρριψε την πρόταση. Η αιτία είναι ότι ο 26άχρονος φορ έχει δηλώσει πως δεν επιθυμεί να συνεχίσει την καριέρα του στην Τουρκία, όπου έχει ζήσει την τελευταία 5ετία. Τέλος, σχετικά με τα κατορθώματα του Μπομπό φορώντας την φανέλα της Μπεσίκτας, αξίζει κανείς να δει τους αριθμούς για να καταλάβει πως δεν πρόκειται απλώς για έναν καλό επιθετικό...\nΣυγκεκριμένα, ο Μπομπό έχει φέτος 16 γκολ και 6 ασίστ σε 40 συμμετοχές, ενώ συνολικά στα 5 χρόνια παρουσίας του στον τουρκικό σύλλογο μετρά 5 γκολ σε επίπεδο Champions League, 5 γκολ στο Europa League, 53 γκολ στο πρωτάθλημα της Τουρκίας, ενώ έχει σημειώσει άλλα 12 γκολ στο Κύπελλο της γειτονικής χώρας.\nΟ Μπομπό, δηλαδή, αποτελεί ουσιαστικά μία «μηχανή» παραγωγής τερμάτων, σε εξαιρετική ηλικία και με πενταετή εμπειρία από το ευρωπαϊκό ποδόσφαιρο. Όλ' αυτά συν το ότι έχει μάθει να... ζει με το άγχος του πρωταθλητισμού ως παίκτης της Μπεσίκτας, αλλά φυσικά και το ότι δεν δεσμεύεται πλέον με συμβόλαιο, αναγάγουν τον Βραζιλιάνο σε πραγματικό «λαχείο» για τους πρωταθλητές Ελλάδας! Ίδωμεν..\tΚατηγορία: Super League


Αποτελέσματα 1-30 από 32 που βρέθηκαν αναζητώντας Αϊντχόφεν.\n1. «Ομόνοια» ο Άγιαξ, «Ανόρθωση» η Αλκμάρ και «ΑΠΟΕΛ» η Φέγενορντ\n2. Ώρα για «κλείδωμα» εισιτηρίων\n5. Σέντρα στο Europa League\n7. Μητσοτάκης: Η Ευρώπη πρέπει να προστατεύσει τα ελληνικά σύνορα\n8. Οικονομία και μεταναστευτικό στη συνάντηση Μητσοτάκη - Ρούτε στη Χάγη\n9. Σωφρόνης: «Την πρώτη μέρα με πείραξε πάρα πολύ – Φεύγω με καλές αναμνήσεις»\n10. Απόλλων: Κρούση σε Χιμένεθ και Ουζουνίδη\n11. Απόλλων: Τέλος ο Σωφρόνης\n12. Απόλλων: Ένα ΜΕΓΑΛΟ μάθημα!\n13. Βαθμολογία UEFA: Πέρασε μπροστά η Ελλάδα\n14. Απόλλωνας – PSV 0-4: Κατέρρευσε και πάλι, έπαθε αλλά δεν έμαθε\n15. Απόλλων: Ψάχνει για ένα ποδοσφαιρικό θαύμα!\n16. Απόλλων: Ο Ρομπέρζ και οι άλλες κινήσεις…\n17. Απόλλων: Αλλάζει πράγματα στην ενδεκάδα\n18. Απόλλων: Το δίδαγμα από τον χθεσινό εφιάλτη\n19. Απόλλων: Θεός είσαι, απέδειξε το…\n20. Απόλλων: Στη χώρα της τουλίπας, 18 χρόνια μετά!\n21. Απόλλων: Το 10 στα 10 του Σωφρόνη και η πίστη...\n22. Απόλλων: Οι επιστροφές, ίσως φέρουν και αλλαγές…\n23. Απόλλων: Ξεπερνά την Ανόρθωση στην Ευρώπη\n24. Απόλλων: Έκανε το καθήκον του!\n26. ΑΠΟΕΛ: Παίρνει άλλα δυο εκατομμύρια από τα πακέτα\n27. Γιουρόπα Λιγκ: Οι αντίπαλοι των Ευρωπαίων μας\n28. Στη Νιόν της Ελβετίας σήμερα η κλήρωση (πιθανοί αντίπαλοι)\n29. Για μια καλύτερη Ευρωπαϊκή προοπτική με 2 ομάδες στο Champions League


Ακράτεια και Εγκυμοσύνη | Babylino\nΕλαφρά ακράτεια κατά τη διάρκεια της εγκυμοσύνης μπορεί να συμβεί για διάφορους λόγους. Μερικές γυναίκες έχουν γενετική προδιάθεση, άλλες όχι. Η φυλή και η ηλικία μπορεί επίσης να αποτελούν παράγοντες που επηρεάζουν. Το κάπνισμα είναι γνωστό ότι συμβάλλει επίσης στην πρόκληση ελαφράς ακράτειας. Πνευμονικές παθήσεις όπως το άσθμα και ο χρόνιος βήχας μπορεί να αποδυναμώσουν το πυελικό έδαφος, λόγω της συνεχούς πίεσης. Οτιδήποτε αυξάνει την πίεση στην πύελο μπορεί να συμβάλει σε αυτά τα ανεπιθύμητα συμπτώματα.\nΚατά τη διάρκεια ενός φυσιολογικού τοκετού υπάρχει περίπτωση να χρειαστεί κάποια βοήθεια. Όταν η μέλλουσα μητέρα έχει εξαντληθεί, ή υπάρχουν προβλήματα με τον καρδιακό ρυθμό του εμβρύου, μπορεί να είναι απαραίτητο να επιταχυνθεί η διαδικασία εξόδου του μωρού. Για παράδειγμα, η χρήση λαβίδων αυξάνει ελαφρώς την πιθανότητα για ελαφρά ακράτεια.\nΣυμφωνά με μελέτες, το ένα τρίτο των γυναικών που γεννούν με φυσιολογικό τοκετό μπορεί να αναπτύξουν σε κάποιο βαθμό ακράτεια έως και 3-6 μήνες μετά τον τοκετό. Μερικές φορές τα νεύρα που τροφοδοτούν τους μύες μπορεί να τραυματιστούν. Σιγά-σιγά, με την πάροδο του χρόνου, η μυϊκή ατροφία ενδέχεται να κάνει την εμφάνισή της. Γι 'αυτό, κάποιες φορές υπάρχει κάποια καθυστέρηση στην έναρξη της απώλειας ούρων μετά τον τοκετό.\nΚατ' αρχάς, διακοπή του καπνίσματος (ειδικά κατά τη διάρκεια της εγκυμοσύνης) για να κρατήσετε το βήχα και το φτέρνισμα υπό έλεγχο.\nΆσκηση για ενδυνάμωση του πυελικού εδάφους.\nΗ άσκηση των μυών του πυελικού εδάφους μπορεί να βοηθήσει τις γυναίκες που βιώνουν ελαφρά ακράτεια, ειδικά για τις περιπτώσεις ακράτειας από προσπάθεια ή επιτακτική ακράτεια, που είναι και οι δύο πιο κοινοί τύποι. Είναι ιδιαίτερα χρήσιμες οι ασκήσεις, υπό την καθοδήγηση ενός ειδικού ασκησιολόγου που θα βοηθήσει τις γυναίκες να κατανοήσουν και να μεγιστοποιήσουν το όφελος από αυτό τον τύπο ασκήσεων. Οι συγκεκριμένες ασκήσεις δεν θεραπεύουν την ακράτεια, αλλά συχνά βελτιώνουν τα συμπτώματα, αυξάνοντας σημαντικά το χρόνο μέχρι να φτάσετε στην τουαλέτα.\nΟι ασκήσεις Kegel είναι ασφαλείς για την περίοδο της εγκυμοσύνης. Δεν υπάρχει κανένας κίνδυνος για την εγκυμοσύνη ή για τη μητέρα. Αυτό βέβαια δεν σημαίνει ότι δεν θα πρέπει πάντα να έχετε τη σύμφωνη γνώμη του γιατρού σας, πριν ξεκινήσετε οποιαδήποτε μορφή άσκησης κατά τη διάρκεια της εγκυμοσύνης. (https://www.sanisensitive.gr/kegel-oi-askisis-endynamosis-ton-myon-tou-pyelikou-edafous-ke-pos-voithoun/)\nΤο δίλημμα για ορισμένες γυναίκες.\nΟ κολπικός τοκετός συνδέεται πιο έντονα με την ακράτεια ούρων. Γι' αυτό το λόγο κάποιες μέλλουσες μητέρες επιλέγουν την καισαρική τομή. Αυτό που πρέπει να γνωρίζετε, όμως, είναι ότι, σύμφωνα με ιατρικά στοιχεία, το ενδεχόμενο ύπαρξης ακράτειας ούρων δεν δικαιολογεί την επιλογή καισαρικής τομής, καθώς στην περίπτωση μιας επέμβασης (όπως η καισαρική τομή) υπάρχουν πολλαπλοί κίνδυνοι. Οπότε, δεν προτείνεται η συγκεκριμένη πρακτική για προληπτικούς λόγους εμφάνισης ακράτειας και μόνο. Ο γυναικολόγος σας είναι ο μόνος κατάλληλος να αποφασίσει αν θα χρειαστεί καισαρική τομή, ανάλογα με τα δεδομένα του εκάστοτε επικείμενου τοκετού.


ΣΥΜΒΟΥΛΕΣ ΓΙΑ ΟΙΚΙΑΚΕΣ ΕΝΕΡΓΕΙΑΚΕΣ ΕΣΤ&Iota\nΣΥΜΒΟΥΛΕΣ ΓΙΑ ΟΙΚΙΑΚΕΣ ΕΝΕΡΓΕΙΑΚΕΣ ΕΣΤΙΕΣ - ΤΖΑΚΙΑ\n2. Θερμοστατικές κεφαλές. Πρόκειται για διατάξεις μικρές σε μέγεθος, που τοποθετούνται σε κάθε θερμαντικό σώμα καλοριφέρ. Έχουν διαβάθμιση π.χ. 0-5 και μπορούμε να ρυθμίζουμε τη θερμοκρασία του χώρου που βρίσκεται το σώμα, ανεξάρτητα από τους υπόλοιπους. Μπορούμε έτσι να ρυθμίζουμε τη θερμοκρασία κάθε χώρου και να εξοικονομούμε ενέργεια, κλείνοντας ή χαμηλώνοντας τα σώματα του σαλονιού κατά τις νυχτερινές ώρες, ώστε να έχουμε θέρμανση στα υπνοδωμάτια πιο πολλές ώρες χωρίς να χρειαστει τροφοδοσία της εστίας με ξύλα. ΠΡΟΣΟΧΗ: Η ΠΑΡΑΠΆΝΩ ΜΕΘΟΔΟΛΟΓΙΑ ΑΠΑΙΤΕΙ ΠΡΟΣΟΧΗ ΚΑΙ ΚΑΘΟΔΗΓΗΓΗ ΑΠΟ ΤΟΝ ΣΧΕΔΙΑΣΤΗ ΤΟΥ ΣΥΣΤΗΜΑΤΟΣ. ΥΠΑΡΧΕΙ ΚΙΝΔΥΝΟΣ ΥΠΕΡΘΕΡΜΑΝΣΗΣ ΤΟΥ ΣΥΣΤΗΜΑΤΟΣ.


Rodospress.gr - Ασταμάτητες προσφυγικές ροές: Πάνω από 250 πρόσφυγες στη Χίο σε 24 ώρες\nΑσταμάτητες προσφυγικές ροές: Πάνω από 250 πρόσφυγες στη Χίο σε 24 ώρες\nΔημιουργήθηκε : Κυριακή, 05 Νοεμβρίου 2017 12:51 | Γράφτηκε από τον/την Press Room | Εκτύπωση\t| Ηλεκτρονικό ταχυδρομείο\nΜε αμείωτο ρυθμό παρά το κρύο συνεχίζονται οι αφίξεις μεταναστών από την Τουρκία προς τα παράλια της Χίου.\nΛίγο μετά τις 3 τα ξημερώματα του Σαββάτου 63 άτομα που επέβαιναν σε φουσκωτή λέμβο, αποβιβάστηκαν στο λιμάνι της Χίου, στο ύψος του Ξενοδοχείου Χανδρής ενώ μετά τις 09:30 το πρωί 62 άτομα αποβιβάστηκαν στην παραλία της Βοκαριάς στα Νένητα.\nΑν σε αυτούς προστεθούν και οι 127 μετανάστες της Παρασκευής τότε ο συνολικός αριθμός των ατόμων που έφθασαν μέσα σε ένα 24ωρο, ανέρχεται σε 252 άτομα.\nΤην ίδια στιγμή όπως τονίζει σε δημοσίευμά του το politischios.gr, τραγική παραμένει η κατάσταση και στα κρατητήρια της Α.Δ. Χίου αφού με ανώτερη χωρητικότητα τα 18 άτομα, κρατούνται πάνω από 27 παραβατικοί μετανάστες και πρόσφυγες προκαλώντας ασφυξία.\nΣε δομές της Ύπατης Αρμοστείας (ξενοδοχεία και διαμερίσματα) διαμένουν 206 άτομα, κυρίως οικογένειες και ευπαθείς ομάδες και ακόμα 17 άτομα σε δομές ΕΚΚΑ.\nΝα σημειωθεί ότι από την αρχή της εβδομάδες αναχώρησαν για κέντρα της ηπειρωτικής Ελλάδας μόλις 35 άτομα.\nΤο ίδιο δραματική παραμένει η κατάσταση στη Λέσβο στην οποία παραμένουν εγκλωβισμένοι 7.957 παράτυποι μετανάστες και πρόσφυγες (6.007 στη Μόρια), 2.418 άτομα στη Σάμο, 1.010 στη Λέρο, 1.162 στην Κω και 149 άτομα στα υπόλοιπα νησιά όπως η Ρόδος και η Τήλος.\nΙστορίες εξαθλίωσης προσφύγων στη Σάμο -Γιατί προσεύχονται να αρρωστήσουν\nΣτο μεταξύ η βρετανική εφημερίδα «The Guardian» περιγράφει την άθλια κατάσταση που επικρατεί στο hotspot της Σάμου αναφέροντας ότι οι χιλιάδες εγκλωβισμένοι πρόσφυγες ελπίζουν να αρρωστήσουν ή, για τις γυναίκες, να μείνουν έγκυες για να καταφέρουν να ξεφύγουν από το νησί.\nΗ βρετανική εφημερίδα, τονίζει παράλληλα ότι η Ελλάδα έχει λάβει μεγάλη χρηματοδότηση, ύψους 430 εκατ. ευρώ, για να βελτιώσει τις δομές αλλά αυτές «παραμένουν άθλιες».\n«Η Εϊντά ήταν δύο μηνών έγκυος όταν απέβαλε. Ενα μήνα αργότερα, η 18χρονη Σύρια αισθάνεται ακόμη θυμωμένη και μελαγχολική. Οχι μόνο επειδή έχασε ένα παιδί. Αλλά και γιατί αυτό το παιδί ήταν το “εισιτήριό” της για να φύγει από το ελληνικό νησί της Σάμου, όπου έμενε σε ένα άτακτο, άγονο και περιφραγμένο στρατόπεδο».\nΜε αυτά τα λόγια, ο Guardian επιχειρεί να παρουσιάσει την κατάσταση που επικρατεί στο ελληνικό hotspot στη Σάμο, όπου βρίσκονται εγκλωβισμένοι περίπου 3.000 πρόσφυγες.\n«Από τον Μάρτιο του 2016, όταν οι Βρυξέλλες κατέληξαν στην αμφιλεγόμενη συμφωνία με την Αγκυρα για να μειώσουν τις προσφυγικές ροές, μόνο οι “ευαίσθητες” περιπτώσεις μεταφέρονται στην ηπειρωτική Ελλάδα. Η Εϊντά ήλπιζε να είναι μια από αυτές τις περιπτώσεις» γράφει ο Guardian, που παράλληλα τονίζει ότι όλοι οι υπόλοιποι πρόσφυγες και μετανάστες έχουν μπροστά τους δύο επιλογές.\nΗ πρώτη είναι να παραμείνουν στα hotspots, σε άθλιες συνθήκες, και να «μαραίνονται» μέρα με την ημέρα ή να πληρώσουν 1.000 ή και περισσότερα ευρώ σε διακινητές που θα τους μεταφέρουν παράνομα στην ηπειρωτική χώρα.\n«Η Αναστασία Θεοδωρίδου, επικεφαλής των κοινωνικών υπηρεσιών στο νοσοκομείο της Σάμου, δήλωσε ότι ασχολείται τακτικά με υποθέσεις όπως αυτή της Εϊντά» γράφει η βρετανική εφημερίδα. «Δεκάδες γυναίκες έρχονται στο νοσοκομείο απελπισμένες να μάθουν ότι έχουν μείνει έγκυες. Αλλοι πρόσφυγες αγωνιούν να ακούσουν ότι έχουν διαγνωστεί με κάποια σοβαρή ασθένεια. Και αν δεν έχουν κάτι οι ίδιοι, φέρνουν τις γυναίκες τους και τα παιδιά τους. Ενας από όλους μπορεί να διαγνωστεί με κάτι» είπε η κυρία Θεοδωρίδου στην εφημερίδα.\nΟπως αποκαλύπτουν εσωτερικά έγγραφα, το νοσοκομείο της Σάμου έχει δεχτεί 7.857 πρόσφυγες από την αρχή του χρόνου. «Το αηδιαστικό παράδοξο ότι οι πρόσφυγες ελπίζουν να αρρωστήσουν για να τους συμπεριφερθούν ευνοϊκά ρίχνει μια “σκιά” στο αφήγημα της Ευρωπαϊκής Ενωσης για την επιτυχία στην αντιμετώπιση της προσφυγικής κρίσης» λέει η βρετανική εφημερίδα, και συνεχίζει: «Η ρόδινη προοπτική των Βρυξελλών, η οποία βασίζεται σε στατιστικά που δείχνουν μια απότομη μείωση των ημερήσιων προσφυγικών ροών και των θανάτων στο Αιγαίο. Αυτή η στροφή έχει οδηγήσει σε μια ευρεία εγκατάλειψη της τραγωδίας από τη διεθνή κοινότητα: οι δημοσιογράφοι έχουν πάει εδώ και καιρό σπίτι. Οι ΜΚΟ τα “μαζεύουν”, οι εθελοντές είναι ελάχιστοι και τα κονδύλια έχουν μειωθεί».\nΤονίζεται, επίσης, ότι παρά την ευρωπαϊκή στήριξη στην Αθήνα -που άγγιξε τα 430 εκατ. ευρώ σύμφωνα με την Κομισιόν- οι συνθήκες στα ελληνικά hot spots παραμένουν άθλιες. Με το ενδιαφέρον να στρέφεται πλέον στους πρόσφυγες που φτάνουν από τη Λιβύη, την Τυνησία ή την Αλγερία, η κατάσταση δεν είναι λιγότερο δραματική απ’ ότι πριν από ένα χρόνο. «Παραμένει μια τεράστια κρίση, αλλά κάπως ξεχασμένη» λέει η εφημερίδα, και συμπληρώνει:\n«Το πόσο άθλιες είναι οι συνθήκες φαίνεται αμέσως στο camp στο Βαθύ, μια πόλη 6.200 κατοίκων που είναι χτισμένη αμφιθεατρικά για να έχει θέα προς ένα πανέμορφο λιμάνι. Το στρατόπεδο βρίσκεται περίπου 200 μέτρα από το κέντρο της πόλης και χτίστηκε για να φιλοξενήσει 700 ανθρώπους. Τώρα, ο αριθμός των προσφύγων είναι τέσσερις φορές μεγαλύτερες από τη χωρητικότητα του camp και εκατοντάδες κοιμούνται σε σκηνές».\nTo δημοσίευμα της εφημερίδας\nΗ ιστορία του Σύρου Ντιάμπ και της οικογένειάς του\nΛίγα μέτρα παρακάτω, όπως περιγράφεται, έχει κάνει την εμφάνισή της και ένα δεύτερο αυτοσχέδιο camp. «Αισθανόμαστε εγκαταλελειμμένοι» λέει ο 23χρονος Ντιάμπ, από το Χομς της Συρίας, ο οποίος διαμαρτύρεται για την απουσία φαρμάκων, ρούχων, την ποιότητα του φαγητού και τις συνθήκες υγιεινής.\n«Ο Ντιάμπ είναι εδώ με την οικογένειά του, μεταξύ των οποίων και ένα εξάχρονο παιδί που κρύβεται πίσω από τη μητέρα του όταν ακούγεται κάποιος δυνατός ήχος. Εχει ψυχολογικά τραύματα μετά από έναν βομβαρδισμό στη Συρία, εξηγεί ο Ντιάμπ» γράφει η εφημερίδα, που παράλληλα εξηγεί ότι η οικογένεια από τη Συρία ζει έξω από το hotspot σε μια σκηνή, που δεν τους προστατεύει από τα στοιχεία και μάλιστα είχε πλημμυρίσει από τη βροχή την ώρα που γινόταν η συνέντευξη.\nΔεν έχουν παρά μόνο τα ρούχα που φορούν. Αποφεύγουν τις τουαλέτες στο camp γιατί είναι βρώμικες και ανησυχούν ότι ο χειμώνας πλησιάζει και δεν έχουν ρούχα να φορέσουν. Και τι συμβαίνει όταν ρωτούν τους υπεύθυνους αν υπάρχουν πιο ζεστά ρούχα; «Αύριο, αύριο» απαντούν αλλά αυτό το «αύριο» δεν έχει φτάσει ακόμη.\nΓια «αποσυμφόρηση» ο λόγος\nH λέξη «αποσυμφόρηση» ακούγεται παντού στη Σάμο -από ακτιβιστές, αριστερούς πολιτικούς ή ακόμη και εργαζόμενους ΜΚΟ. «Αυτοί όλοι λένε ότι οι πρόσφυγες πρέπει να μεταφερθούν σε εγκαταστάσεις σωστές στην ηπειρωτική Ελλάδα. Φοβούνται, επίσης, ότι αν παραμείνουν στο νησί τόσοι πολλοί όσοι είναι σήμερα και υπό αυτές τις συνθήκες, οι εξτρεμιστές που ήδη εκμεταλλεύονται τους φόβους των ντόπιων θα στρέψουν τη Σάμο προς την ακροδεξιά» λέει η εφημερίδα.\nΗ κατάσταση στο νησί είναι ήδη... εκρηκτική, με αρκετούς από τους ντόπιους να δυσκολεύονται να αποδεχτούν τόσο μεγάλους αριθμούς προσφύγων στο νησί τους.


"Κόκκινη κάρτα" και από την Τσεχία στην Ελλάδα λόγω κορωνοϊού - Newshub.gr\nΣτο πλαίσιο αυτό, η Ελλάδα από πορτοκαλί που είναι σήμερα, θα γίνει κόκκινη, γεγονός που συνεπάγεται καραντίνα 5 ημερών και 2 test, αντιγόνου και PCR για τους μη εμβολιασμένους ή για όσους δεν νοσήσει. Πρόκειται για μια πολύ δυσάρεστη εξέλιξη, σε μια αγορά μάλιστα που εφέτος αποτελεί σημαντικό “αιμοδότη” του ελληνικού Τουρισμού.\nΠριν ταξιδέψουν στην Τσεχική Δημοκρατία, οι επιβάτες από αυτές τις χώρες πρέπει να ενημερώσουν για την άφιξή τους τον περιφερειακό σταθμό υγιεινής που είναι αρμόδιος σύμφωνα με τον τόπο κατοικίας, συμπληρώνοντας τη φόρμα άφιξης και να υποβάλουν βεβαίωση για την ολοκλήρωσή της στον συνοριακό έλεγχο κατόπιν αιτήματος.\nΠριν ξεκινήσουν ένα ταξίδι στην Τσεχική Δημοκρατία με τις δημόσιες συγκοινωνίες (ειδικά με αεροπλάνο, τρένο, λεωφορείο), οι επιβάτες πρέπει να έχουν γραπτή επιβεβαίωση από πάροχο υγειονομικής υπηρεσίας για αρνητικό τεστ αντιγόνου (το πολύ 48 ώρες πριν την άφιξη) ή γραπτή επιβεβαίωση από ένα διαπιστευμένο εργαστήριο αρνητικής δοκιμής RT-PCR (το πολύ 72 ώρες πριν την άφιξη). Οι μεταφορείς δεν επιτρέπουν τη επιβίβαση επιβατών που έχουν αρνητικό test και φόρμα άφιξης.\nΟ εισερχόμενος τουρισμός από την Τσεχία στην Ελλάδα, κατέγραψε αύξηση την περίοδο 2017–2019 κατά +18,5% (από 339 χιλ. το 2017 σε 402 χιλ. το 2019). Το μερίδιο αγοράς της τσέχικης αγοράς για το 2019 στον ελληνικό Τουρισμό ανήλθε σε 1,3% όταν το 2017 ήταν 1,2%.\nΣύμφωνα με στοιχεία του UNWTO 2018, η Ελλάδα αποτελεί τον 8ο πιο δημοφιλή προορισμό για εξερχόμενα ταξίδια από την Τσεχία.\nΔεν υπάρχουν στοιχεία για τους δημοφιλέστερους προορισμούς στην Ελλάδα των τουριστών από την Τσεχία ωστόσο με βάση τις αφίξεις τους στην Κρήτη σίγουρα το νησί μας θεωρείται δημοφιλής προορισμός.\nΑναφορικά με τις διανυκτερεύσεις των τουριστών από την Τσεχία, το 2019 καταγράφηκαν 3.238 χιλ. (+16,0% σε σύγκριση με το 2017) με μερίδιο αγοράς 1,4% όταν το 2017 είχαν καταγραφεί 2.791 χιλ. και μερίδιο αγοράς 1,3%.


του Reginald Hill\n«Ο ξυλοκόπος» είναι ένα από τα ελάχιστα βιβλία που διάβασα χωρίς να έχω αποφασίσει μέχρι την τελευταία σελίδα αν μου άρεσε ή όχι. Ήταν εκτενέστατο. Ναι, αλλά είχε δύναμη στην αφήγηση και εναλλαγή οπτικών γωνιών. Ήταν προβλέψιμο. Ναι, αλλά επιφανειακά, γιατί όσο προχωρούσε η ιστορία τόσο ξεμυτούσαν κι άλλα μυστικά κι η πλοκή βάθαινε. Κουράστηκα. Ναι, αλλά ήταν ένα βιβλίο που άξιζε να ασχοληθώ μαζί του, συγκεντρωμένος στη ροή των πληροφοριών και αν κάτι μου αποσπούσε την προσχή σε κρίσιμο σημείο ήμουν υποχρεωμένος να το ξαναδιαβάσω. Είχε κάποια αφηγηματικά κενά και δε μου άρεσε το τέλος. Ναι, αλλά κατάφερε να συνδέσει με αριστοτεχνικό τρόπο τα εισαγωγικά κεφάλαια με το «ζουμί» της πλοκής και να ξεδιπλώσει έτσι την ιστορία που μπορούσε να την κόψει στην κορύφωσή της, μόνο και μόνο για να δώσει αρκετά αργότερα μια διαφορετική ματιά στην εξέλιξη!


Ο έφηβος ζητά ζωτικό χώρο και δυνατότητα λήψης αποφάσεων -Τι να κάνετε - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Χωρίς κατηγορία \_ Ο έφηβος ζητά ζωτικό χώρο και δυνατότητα λήψης αποφάσεων -Τι να κάνετε\nΟ έφηβος ζητά ζωτικό χώρο και δυνατότητα λήψης αποφάσεων -Τι να κάνετε\nOι ισορροπίες είναι λεπτές και δύσκολες. Όλα εξαρτώνται ουσιαστικά από την ωριμότητα του παιδιού. Πολλά παιδιά διεκδικούν παραπάνω ελευθερίες με το επιχείρημα ότι ήδη τις απολαμβάνουν τα μέλη της παρέας τους ή οι συμμαθητές τους. Aν όντως ισχύει αυτό, θα πρέπει να επανεξετάσετε την πολιτική σας στο ζήτημα αυτό.\nEίναι δύσκολο όλοι οι συμμαθητές και οι φίλοι του να έχουν ανεύθυνους γονείς, ή το δικό σας παιδί να είναι πιο ανώριμο απ’ όλα. Tο πιθανότερο όμως είναι ότι μάλλον εσείς υπερβάλλετε στους φόβους σας. Eξετάστε το ενδεχόμενο, λοιπόν, να έχει δίκιο το παιδί σας και κάντε ένα πείραμα να εκχωρήσετε παραπάνω ελευθερίες για να δείτε πώς θα ανταποκριθεί.


χολή-φαρμάκι: ΚΩΜΙΚΟΤΡΑΓΙΚΟΙ ΠΑΡΑΛΟΓΙΣΜΟΙ\nΜέχρι ποιου σηµείου αυτοταπείνωσης θα φτάσει το ανθρώπινο είδος στα ριάλιτι που το εξωθούν στην απόλυτη γελοιοποίηση\nΚάποτε έλεγαν ότι εκεί που σταµατάει η λογική αρχίζει ο Στρατός. Ε, όχι,έχει και πιο κάτω και είναιτο µπιγκµπραδερικότηλεσκουπίδι. Γιατί δεν υπήρξε στην ιστορία του ανθρώπινου πολιτισµού τόσο αναίτια προσβολή της ανθρώπινης νοηµοσύνης, τέτοια αναίτια ταπείνωση των στοιχειωδών ανθρώπινων αισθηµάτων, τηςαυτοεκτίµησης, της περηφάνιας, της φιλίας. ∆εν φτάνει που τρελαµένοι από την αποµόνωση οι µπιγκµπραδεριστές ξεσπούν κάθε τρεις και λίγο σε .....\n....κλάµατα, σαν µωρά που τους πήραν την πιπίλα, τους οδηγεί στα άκραη παραγωγή παίζοντας άγρια µε τανεύρα τους. Ο τελευταίος παραλογισµός στην οποίο καλούνται να υποταχθούν είναι να κρατούν µε το δάχτυλό τους κλειστή την τρύπα ενός βαρελιού γεµάτο µούστο για να µη χυθεί. Εβαλαν γύρω γύρω τις καρέκλες τους και κάθονται µε βάρδιες αγκαλιά µε το βαρέλι. Το χαϊδεύουν, το κανακεύουν, τοµυρίζουν καιπεριµένουν προφανώς να ακούσουν (!) το κρασί να τους φωνάζει ότι ψήθηκε. Είναι τόσο αστείο να τους βλέπει κανείς να περνούν τις κενές ώρες τους κάνοντας ένα είδος «εσωτερικού διαλόγου» µε τον µούστο, που καταλήγει τραγικό.\nΤρελαίνει τον άνθρωπο η αποµόνωση. Το γνωρίζουν άριστα εκείνοι που εµπνεύστηκαν το βασανιστήριο. Αλλά για κατάδικους. Κανείς τους δεν θα φανταζόταν ότι ο πολιτισµός θα έφτανε σε τέτοια διαστροφή που θα ‘κανε την απόλυτη τιµωρία τηλεοπτικό «παιχνίδι». n Μα, τι καηµός κι αυτός! Τι θα κάνει η Μανωλίδου! Θα µείνει δώθε; Θα πάει κείθε; ∆ιχάζεται η µεσηµεριανάδικη τηλεόραση. Για να είµαστε δίκαιοι, η συζήτηση στο «Πολύ µπλα µπλα» (Alter) περιστρέφεται γύρω από το αν αξίζει τόση πια προβολή τής εν λόγω τηλεπερσόνας. Και ευτυχώς δεν έχει χαθεί η κοινή λογική γιατί ακούµε την κ. Αλεξάνδρα Τσόλκα να λέει ευθαρσώς ότι «την ώρα που ο χώρος της τηλεόρασης µαστίζεται από προβλήµατα, που αξιόλογοι άνθρωποι βρίσκονται χωρίς δουλειά ή απειλούνται, είναι τουλάχιστον υπερβολή (σ.σ.: αν δεν είναι ύβρις) να ασχολούνται µε την αποκατάσταση µιας κυρίας που στο κάτω κάτω είναι αποκατεστηµένη».\nΚαιρός ήταν κάποιος να το πει. Και όχι από όσους βρίσκονται εκτός του χορού της τηλεόρασης – που πολλά ξέρουµε και λέµε –αλλά από τους εντός, εκείνουςπου έχουν αποκλειστικό αντικείµενο εργασίας τα τηλεοπτικά πρόσωπα, τα οποία χάρησε αυτούς κάνουν καριέρα. Γιατί αν δεν αποθέωνε η µεσηµεριανάδικη τηλεόραση όλους τους τηλεαστέρες σαν να έχουν εφεύρει το γιατρικό για τον καρκίνο και ευαγγελίζονται την σωτηρία του ανθρώπινου είδους, δεν θα χανόταν το µέτρο.\nΓιατί µπορεί να έκανε θόρυβο το ριάλιτι που υπήρξε η απόλυτη προσβολή της ανθρώπινης προσωπικότητας, «Η στιγµή της αλήθειας», και που αποτέλεσε το εφαλτήριογια τον προσωπικό θρίαµβο της κ.Μανωλίδου, αλλά η συζήτηση κυρίως θα αφορούσε τη χυδαιότητα του περιεχοµένου του. Σε άλλες εποχές θα το χρεωνόταν αρνητικά η παρουσιάστριά του. Και όµως, η κ. Ευγενία Μανωλίδου αναδείχθηκε σε σταρ. Χάρη στις ειδικές τεχνικές της αγοράς, που έχει ανάγκη από πρόσωπα τα οποία θα γεµίζουν µε τις ζωές τους, τις τσαχπινιές τους, τατσαλίµια τους, τους έρωτές τους ή τους φαντεζί γάµους τους σελίδες κουτσοµπολικών περιοδικών και ώρες φτηνής τηλεόρασης. Οσοι αποδέχονται το «παιχνίδι» και επιδεικνύουν επιµέλεια στους κανόνες του γίνονται σταρ ανεξαρτήτως της τηλεοπτικής µπούρδας που παρουσιάζουν. Και η κ. Μανωλίδου, αυτό της το αναγνωρίζουν όλοι, είναι εξόχως επιµελής στο παιχνίδι της δηµοσιότητας. Η αλήθεια είναι ότι δεν έχει καµιά απολύτως σηµασία για τις ζωές των ανθρώπων που τη βλέπουν αν θα είναι στο Mega ή στον Αnt1.\nΑλλα µέτρα και άλλες αξίες\nTo τελευταίο διάστηµα έχουν χάσει τις δουλειές τους στον χώρο των µίντια επαγγελµατίες µε 15, 20 και 25 χρόνια δουλειάς και δεν έµαθε κανείς τίποτε.\nΑλλά επειδή όλα δουλειά είναι και η µεσηµεριανάδικη τηλεόραση πρέπει να κάνει τη δική της, ειδάλλως αυτοκαταργείται, έχει την αξία του έστω και ένας διάλογος, που ξαφνικά µέσα στο κλίµα του κουτσοµπολίστικου παραλογισµού ανοίγει ένα παράθυρο στην «κοινή λογική». Για να µην τρελαθεί εντελώς κι ο κόσµος, που έχει άλλα µέτρα και αξίες και που βλέπει ότι κοπιάζει για τα ελάχιστα και ούτε αυτά κατορθώνει να έχει.\nΑναρτήθηκε από χολή-φαρμάκι στις 8:46 μ.μ.\nΑνώνυμος 11 Δεκεμβρίου 2010 - 9:37 μ.μ.\nΚαι ομως φιλε μου "κουλτουριαρή" συντακτη αυτού του άρθρου..Το Big Brother σε διδάσκει την φιλοσοφία της ομάδας..το πως πρέπει να λειτουργεί..τους δεσμούς της...δες το δεντρο..μην ατενίζεις το δασος...αιντε...ξυπνα...


Τι συνέβη όταν 2 Αμερικανοί αγόρασαν ένα château του 19ου στη Γαλλία και το ανακαίνισαν -Μια απίθανη ιστορία - iefimerida.gr\nΤι συνέβη όταν 2 Αμερικανοί αγόρασαν ένα château του 19ου στη Γαλλία και το ανακαίνισαν -Μια απίθανη ιστορία\nΤο Chateau Avensac /Φωτογραφία: Facebook/At the Château\nΔυο Αμερικανοί αγόρασαν ένα châteauστη Γαλλία που χρονολογείται από τις αρχές του 19ου αιώνα και αποφάσισαν να το μετατρέψουν σε boutique ξενοδοχείο.\nΑκούγεται σαν ταινία αλλά συνέβη στην πραγματικότητα και μοιράστηκαν αυτό το απίθανο ταξίδι με όλους!\nΑφού πέρασαν αρκετά χρόνια ανακαινίζοντας ένα σχεδόν τελειωμένο σπίτι στην Καλιφόρνια με τον σύζυγό του, το τελευταίο πράγμα που σκεφτόταν ο σχεδιαστής γραφικών Μαρκ Γκοφ ήταν ένα ακόμη μεγάλο πρότζεκτ.\nΠώς τους ήρθε η ιδέα να αγοράσουν το château\nΑλλά η περιέργειά τον κυρίευσε όταν έπεσε επάνω σε ένα blog για την ανακαίνιση ενός ερειπωμένου château στη Γαλλία και άρχισε να το διαβάζει με προσοχή.\nΠριν το καταλάβει, έψαχνε να βρει πόσο κοστίζει ένα château και υπολόγιζε πόσο γρήγορα θα μπορούσαν να πουλήσουν το σπίτι τους στην Καλιφόρνια και να μετακομίσουν στην Ευρώπη. Κι ενώ μπορεί κάποιοι να χρειάζονται κάποιο χρόνο για να σκεφτούν την προοπτική να αγοράσουν ένα τεράστιο παραμελημένο ακίνητο και να μεταναστεύσουν σε μια ξένη χώρα, ο σύζυγος του Γκοφ, μηχανικός δεδομένων, Φίλιπ Έντζελ, δεν χρειάστηκε πολύ για να πειστεί.\nΆποψη του château\n«Ήταν σε μια τηλεφωνική συνδιάσκεψη» δήλωσε ο Γκοφ στο CNN. «Γύρισα την οθόνη μου και απλώς ξεστόμισα τις λέξεις: ΄Θα ήθελες να αγοράσεις ένα château στη νότια Γαλλία, να τον ανακαινίσεις και να δημιουργήσεις ένα μπουτίκ ξενοδοχείο ή έναν χώρο ψυχαγωγίας;». Λίγα δευτερόλεπτα αφότου έκανε κλικ στις φωτογραφίες στην οθόνη του Γκοφ, ο Έντζελ του έδωσε το πράσινο φως.\n«Επέστρεψε στην τηλεδιάσκεψή του και άρχισα να κοιτάζω τα αεροπορικά εισιτήρια» προσθέτει ο Γκοφ.\nΜόλις πήραν την απόφαση, έπρεπε να ολοκληρώσουν τις ελάχιστες εργασίες που είχαν μείνει στο σπίτι τους στην Καλιφόρνια, να το πουλήσουν, να βρουν ένα κατάλληλο château και να προχωρήσουν τη διαδικασία της μετεγκατάστασης στη Γαλλία.\nΠριν μετακομίσουν μόνιμα, το ζευγάρι έκανε δύο «αναγνωριστικά» ταξίδια στη Γαλλία όπου είδαν κάποια château που πωλούνταν προκειμένου να δουν τι υπήρχε διαθέσιμο προς πώληση. Δεν βρήκαν κάτι, ωστόσο προχώρησαν το σχέδιο μετεγκατάστασης.\nΕντωμεταξύ, μεσολάβησε η πανδημία και το όνειρό τους για μετακόμιση στη Γαλλία αλλά και του εντοπισμού του ονειρικού château πήρε μια μικρή αναβολή.\nΤα κλειδιά του chateau\nΠρος το τέλος του 2020 πήραν βίζα και έφυγαν για Γαλλία μόνιμα, ενώ η χώρα βρισκόταν σε lockdown.\nΌταν τα πράγματα επανήλθαν στους φυσιολογικούς ρυθμούς, μπόρεσαν να δουν κάποια ακίνητα, εστιάζοντας την αναζήτησή τους γύρω από το Gers, μια αγροτική περιοχή στη νοτιοδυτική Γαλλία.\nΈνα από τα δωμάτια του chateau όπου μένουν προς το παρόν οι ιδιοκτήτες του\nΣύντομα εντόπισαν ένα διατηρητέο ιστορικό château, στο μικροσκοπικό χωριό Avansac, με λιγότερο από 50 κατοίκους, που πληρούσε τις προϋποθέσεις.\n«Το ερωτευτήκαμε» λέει ο Γκοφ. «Το ίδιο το château είναι καταπληκτικό. Η κατάσταση στην οποία βρίσκεται είναι εξαιρετική».\nΟι άρχοντες του château - Τους κόστισε 1,2 εκατομμύρια δολάρια\nΑφού κατέθεσαν προσφορά τον Μάρτιο, έγιναν οι «άρχοντες του château» τον Σεπτέμβριο του 2021.\nΤο château Avensac, 1.200 τετραγωνικών μέτρων, σε ένα μεγάλο κτήμα, τους κόστισε περίπου 1,2 εκατομμύρια δολάρια. Τα χαρτιά ιδιοκτησίας που ήρθαν στα χέρια τους ήταν ηλικίας 700 ετών!\nΣύμφωνα με τον Γκοφ, οι προηγούμενοι ιδιοκτήτες ήταν τρία αδέρφια που είχαν κληρονομήσει το château από τον πατέρα τους, έναν Γάλλο κόμη. «Είχαν μεγαλώσει σε αυτό το σπίτι, οπότε τούς ήταν δύσκολο να το αποχωριστούν» εξηγεί.\nΚατά τις εργασίες ανακαίνισης του πατώματος, ανακάλυψαν πως τα δοκάρια από κάτω σε πολλά σημεία ήταν διαλυμένα και σκοροφαγωμένα\nΤο νέο πάτωμα στο ίδιο δωμάτιο\nΑν και το château χτίστηκε προφανώς στις αρχές του 19ου αιώνα, στην πραγματικότητα κατασκευάστηκε στη θέση ενός παλαιότερου πύργου που χρονολογείται από τον 14ο αιώνα. Διαθέτει 48 δωμάτια, συμπεριλαμβανομένης μιας αίθουσας μπιλιάρδου και μιας βιβλιοθήκης.\n«Είναι ένα διαχειρίσιμο μέγεθος» λέει ο Γκοφ. «Θέλω να πω, είναι τεράστιο. Αλλά είναι ένα διαχειρίσιμο μέγεθος. Έχω δει château που έχουν 90 έως 120 δωμάτια».\nΤα σχέδιά τους για το château\nΘεωρούν ότι βρίσκονται ακόμη στο «σημείο μηδέν» σε ότι αφορά στις εργασίες, αλλά ο Γκοφ και ο Έντζελ έχουν μεγάλα σχέδια για το ακίνητο, στο οποίο εκκρεμούν ακόμη πολλές εργασίες.\nΣτιγμιότυπα από τις εργασίες ανακαίνισης του πατώματος σε ένα από τα δωμάτια\n«Δε θέλουμε να κάνουμε απλώς ένα μπουτίκ ξενοδοχείο όπου οι άνθρωποι θα έρχονται για να περάσουν το βράδυ τους» λέει ο Γκοφ. «Ο στόχος μας είναι να δημιουργήσουμε εκδηλώσεις όπου θα έρχεται κανείς στο château, θα μένει για μία εβδομάδα και θα κάνει διάφορα πράγματα. Πράγματα όπως μαθήματα μαγειρικής, πλεξίματος, ποδηλασία, κρουαζιέρα στο κανάλι, ακόμη και δημιουργική γραφή» λέει.\n«Κάθε εβδομάδα θα είναι κατά κάποιον τρόπο επικεντρωμένη γύρω από κάποιου είδους εμπειρία. Όλα έχουν να κάνουν με τη δημιουργία αυτής της φαντασίωσης και μιας εμπειρίας. Η φαντασία είναι το πιο σημαντικό κομμάτι». Πιστεύουν επίσης πως το ακίνητο θα είναι ένας ιδανικός χώρος για γάμους. «Ο στόχος μας φυσικά είναι οι Αμερικανοί, επειδή αυτούς ξέρουμε» προσθέτει ο Γκοφ.\nΚαι παρόλο που θα χρειαστεί πολλή σκληρή δουλειά για να ανακαινιστεί ο πύργος, το ζευγάρι λέει ότι είναι αποφασισμένοι να διατηρήσουν την ουσία του μέρους αυτού. «Είμαστε υπέρ της αποκατάστασης, όχι της ανακαίνισης» εξηγεί ο Γκοφ. «Έτσι, κάθε λεπτομέρεια που υπάρχει την διατηρούμε. Αυτό είναι ένα σημείο που μας προσέλκυσε στο συγκεκριμένο château. Είναι άθικτο. Απλά αναδημιουργούμε αυτό που υπήρχε ήδη εκεί».\nΕπίσης, είναι εύκολη η πρόσβαση στο château καθώς παρόλο που βρίσκεται στην ύπαιθρο, απέχει περίπου 45 λεπτά από το διεθνές αεροδρόμιο Τουλούζης – Μπλαγκνάκ.\nΗ γνωριμία με τους ντόπιους\nΦτάνοντας εκεί κατά τη διάρκεια της πανδημίας, νοίκιασαν ένα σπίτι έξω από το χωριό, ωστόσο δεν είχαν την ευκαιρία να γνωρίσουν τους ντόπιους. «Κάποια στιγμή, υποθέτω πως μαθεύτηκε ότι το château είχε πουληθεί και πως θα έρχονταν αυτοί οι Αμερικάνοι» λέει ο Έντζελ.\nΜπάζα και πάλι μπάζα\nΘέλοντας να κάνουν καλή εντύπωση, κάλεσαν τους νέους τους γείτονες για να γιορτάσουν την ημέρα που υπέγραψαν τα συμβόλαια. «Ανοίξαμε τις πόρτες και είπαμε: ΄Περάστε μέσα’ και όλοι έλεγαν έκπληκτοι: ‘Αλήθεια;’. Τους είπαμε να περιπλανηθούν και να διασκεδάσουν» λέει ο Γκοφ.\n«Οι προηγούμενοι ιδιοκτήτες ήταν πολύ, πολύ κλειστοί» εξηγεί ο Έντζελ. «Έτσι, ορισμένοι από τους ντόπιους αν και είχαν ζήσει στο χωριό για όλη τους τη ζωή και δεν είχαν μπει ποτέ μέσα στο château».\nΗ σοφίτα όπου θα εγκατασταθεί το σύστημα ηλεκτροδότησης του chateau\nΟι Γκοφ και Έντζελ διοργάνωσαν κατόπιν ένα αποκριάτικο πάρτι για όλο το χωριό και λένε ότι θέλουν οι ντόπιοι να νιώθουν ότι συμμετέχουν σε όλο αυτό το «πείραμα». «Φυσικά, είναι το σπίτι μας» λέει ο Έντζελ. «Αλλά κατά κάποιον τρόπο ανήκει και στην κοινότητα».\nΤο «ταξίδι» της ανακαίνισης στα social media\nΩστόσο, η μετεγκατάσταση στη Γαλλία δεν σήμαινε για το ζευγάρι μόνο πάρτι και γιορτές, υπήρχαν πολλά με τα οποία έπρεπε να ασχοληθούν. Σκόπευαν και σκοπεύουν να κάνουν οι ίδιοι το μεγαλύτερο μέρος των «βασικών εργασιών» στο château, πέρα φυσικά από τις εργασίες, φυσικά, που αφορούν στη στατικότητα του κτιρίου.\nΤο κελάρι του chateau\nΤο ζευγάρι μοιράζεται όλη αυτή την περιπέτεια της ανακαίνισης του château στο ιστολόγιό τους «At the Chateau» και έχουν επίσης εγκαινιάσει ένα κανάλι στο YouTube, όπου σκοπεύουν να φιλοξενούν ζωντανές μεταδόσεις από το château Avensac. «Προσπαθούμε να βρούμε έναν τρόπο να παρουσιαστούμε στο YouTube λίγο διαφορετικά και να διασκεδάσουμε τον κόσμο» εξηγεί ο Γκοφ.\nΜια από τις εργασίες στις οποίες έχουν επικεντρωθεί είναι η προσθήκη μπάνιων στα υπνοδωμάτια. Αυτή τη στιγμή επεξεργάζονται τα σχέδιά τους με έναν σχεδιαστή εσωτερικών χώρων και περιγράφουν το στυλ τους ως «παραδοσιακό με μια μικρή δόση έκπληξης».\nΚάποια από τα πράγματα που ανακάλυψαν εξερευνώντας το chateau\nΤα προβλήματα που προέκυψαν κατά τις εργασίες ανακαίνισης\n«Τα μπάνια σχεδιάζονται εξαρχής, επειδή δεν υπήρχε μπάνιο όταν χτίστηκε ο πύργος» λέει ο Γκοφ.\nΕπίσης, ορισμένα από τα φωτιστικά έχουν εμπνευστεί από το Waldorf Astoria της Νέας Υόρκης.\nΈνα άλλο θέμα που πρέπει να αντιμετωπίσουν είναι αυτό του κλιματισμού. «Υπάρχει η αίσθηση ότι εδώ δεν χρειάζεται κλιματισμός» λέει ο Έντζελ. «Το ανέφερα στην προηγούμενη ιδιοκτήτρια και με κοίταξε κάπως περίεργα. Αλλά περιμένουμε πολλούς Αμερικανούς και αυτοί δεν μπορούν χωρίς κλιματισμό».\nΠρος το παρόν, βολεύονται με το να κρατούν τα παντζούρια ανοιχτά μόνο μερικά εκατοστά κατά τη διάρκεια της ημέρας και να τα ανοίγουν το βράδυ.\nΈνα από τα τζάκια του chateau\nΤο ζευγάρι ωστόσο φοβάται ότι ο προϋπολογισμός τους μπορεί να μην τους φτάσει. «Οι εργασίες αποδείχθηκαν πολύ πιο ακριβές από ό,τι νομίζαμε» λέει ο Γκοφ εξηγώντας πως χρησιμοποίησαν τα χρήματα που περίσσεψαν από την πώληση του σπιτιού τους στην Καλιφόρνια για να πληρώσουν την ανακαίνιση.\n«Αν σκεφτόμασταν λογικά θα μπορούσαμε να είχαμε αγοράσει ένα château για λιγότερα χρήματα» προσθέτει ο Έντζελ. «Και τότε θα είχαμε αρκετά κεφάλαια για να κάνουμε σωστή ανακαίνιση. Αλλά επιλέξαμε το ακριβότερο château».\nΕτσι αναγκάστηκαν να αναβάλλουν διάφορες εργασίες μέχρι να βρεθούν τα κεφάλαια για την ολοκλήρωσή τους. Μεταξύ των σχεδίων που αναγκάστηκαν να αναβάλουν είναι η μετατροπή του wine chai, ενός υπαίθριου χώρου αποθήκευσης κρασιών, σε «έναν τεράστιο χώρο ψυχαγωγίας με σκηνή και φώτα». «Θα είναι μια καταπληκτική προσθήκη. Διότι τότε θα μπορούμε να κάνουμε μεγάλες βραδινές εκδηλώσεις χωρίς να ενοχλούμε κανέναν» σημειώνει ο Γκοφ.\nΔυσκολεύτηκαν επίσης να βρουν εύκαιρους κάποιους μάστορες από την περιοχή καθώς είχαν πολύ δουλειά μετά την πανδημία. «Είναι ένα μεγάλο έργο» λέει ο Έντζελ. «Ορισμένα από τα ηλεκτρολογικά χρονολογούνται από τη δεκαετία του 1930».\nΌπως είναι κατανοητό, το γλωσσικό εμπόδιο έχει επίσης αποδειχθεί πρόκληση. Παρόλο που και οι δύο μιλούν γαλλικά, το να έχουν ολοκληρωμένες συζητήσεις με τους Γάλλους εργολάβους αποδείχθηκε μάλλον δύσκολο, γεγονός που επιβράδυνε κάπως τα πράγματα.\nΕλπίζουν να ανοίξουν το 2023\nΑλλά παρόλο που η διαδικασία ανακαίνισης δεν ήταν τόσο εύκολη όσο θα ήθελαν, το ζευγάρι είναι σίγουρο ότι θα είναι σε θέση να ανοίξει μερικά δωμάτια μέχρι το επόμενο έτος. «Ελπίζουμε να έχουμε κάτι έτοιμο για το 2023, ώστε να αρχίσουμε να έχουμε κάποιο εισόδημα για να συνεχίσουμε να στηρίζουμε την πρόοδο των εργασιών» εξηγεί ο Γκοφ. «Θέλουμε να κάνουμε κάποιες δοκιμαστικές εκδηλώσεις».\nΠρος το παρόν, ο Γκοφ και ο Έντζελ αξιοποιούν στο έπακρο τη ζωή στο château και λένε ότι κάθε μέρα είναι μια περιπέτεια γι’ αυτούς. «Είναι ένα μέρος που αγαπάμε» λέει ο Έντζελ. «Είναι ένα παλιομοδίτικο château, αλλά είναι βιώσιμο και βγάλαμε τον χειμώνα με το περιορισμένο σύστημα θέρμανσης».\nΕνώ ανυπομονούν επιτέλους να υποδεχτούν επισκέπτες στο château Avensac, απολαμβάνουν να το έχουν στη διάθεσή τους αποκλειστικά για τους ίδιους, καθώς και να βλέπουν τους καρπούς τον κόπων τους. «Είναι συναρπαστικό και διασκεδαστικό. Είναι σαν να βρισκόμαστε στο μήνα του μέλιτος» λέει ο Γκοφ.\nΔΙΑΒΑΣΤΕ ΠΕΡΙΣΣΟΤΕΡΑ chateau Γαλλία ανακάινιση αγορά αμερικανός ζευγάρι


Σφοδρή αντιπαράθεση Βενιζέλου-Παρασκευόπουλου - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 18 Ιουλίου 2017, 18:32\nΟ κακός χαμός στην Επιτροπή Θεσμών και Διαφάνειας της Βουλής με Βενιζέλο-Παρασκευόπουλο!\nΓια το αίτημα κλήσης Καμμένου\nΣφοδρή αντιπαράθεση σημειώθηκε στην Επιτροπή Θεσμών και Διαφάνειας της Βουλής, μεταξύ του πρώην υπουργού Δικαιοσύνης Νίκου Παρασκευόπουλου και του πρώην προέδρου του ΠΑΣΟΚ Ευάγγελου Βενιζέλου, σχετικά με το αίτημα κλήτευσης του υπουργού Εθνικής Άμυνας Πάνου Καμμένου, για το ζήτημα των επαφών που καταγγέλλεται ότι είχε με τον καταδικασμένο σε ισόβια κάθειρξη και κρατούμενο στις φυλακές Ευ.Γιαννουσάκη.\nΤελικά αποφασίσθηκε να κλητευθεί ο υπουργός Εθνικής Άμυνας τον Σεπτέμβριο μετά την ολοκλήρωση της συζήτησης στην Ολομέλεια, την Παρασκευή, 21 Ιουλίου, επί της προτάσεως που έχει καταθέσει η ΝΔ για την συγκρότηση εξεταστικής επιτροπής.\n«Δεν αποκλείεται ο κ. Καμμένος να λειτούργησε κατόπιν εντολής της Δικαιοσύνης, στις επικοινωνίες που είχε με τον ισοβίτη Γιαννουσάκη» υποστήριξε ο βουλευτής του ΣΥΡΙΖΑ και πρώην υπουργός Δικαιοσύνης Νίκος Παρασκευόπουλος, προκαλώντας την έντονη αντίδραση του Ευάγγελου Βενιζέλου.\n«Είναι δυνατόν να λέτε αυτά και να είστε και καθηγητής της Νομικής; Έχετε καταλύσει τα πάντα, την διάκριση των εξουσιών και το Σύνταγμα και έχετε και υποστηρικτές στο παρακράτος που έχετε δημιουργήσει» είπε ο κ. Βενιζέλος, προκαλώντας με την σειρά του την αντίδραση του βουλευτή του ΣΥΡΙΖΑ Γιάννη Θεοφύλακτου, ο οποίος απάντησε: «Εσείς είχατε δημιουργήσει παρακράτος και τολμάτε και μιλάτε!».\n«Επιτέλους, έχουμε ανεχθεί πάρα πολλά από σας» ανέφερε από την πλευρά της η πρόεδρος της Επιτροπής Τασία Χριστοδουλοπούλου, για να κάνει στη συνέχεια λόγο ο κ. Βενιζέλος για «τεράστιο ζήτημα βιασμού των θεσμών», ο οποίος κατηγόρησε στη συνέχεια την πρόεδρο της Επιτροπής ότι «λειτουργεί ως ασπίδα στην παραβίαση όλων των θεσμών από την κυβέρνηση».\n«Είναι δυνατόν αυτά να λέγονται στην Επιτροπή Θεσμών από καθηγητή Νομικής μάλιστα; Ότι δηλαδή ο κ. Καμμένος ενήργησε κατ΄ εντολή της εισαγγελίας;» ανέφερε επίσης ο κ. Βενιζέλος.\n«Συγκρατηθείτε κ. Βενιζέλο!» απάντησε η πρόεδρος της Επιτροπής, Τασία Χριστοδουλοπούλου, η οποία στη συνέχεια, όταν η διαμάχη συνεχίσθηκε, ακούστηκε να λέει απευθυνόμενη στον πρώην πρόεδρο του ΠΑΣΟΚ: «Εδώ δεν είναι αρένα. Οφείλετε να είστε ψύχραιμος!»\nΛόγω της έντασης μάλιστα, η κ. Χριστοδουλοπούλου διέκοψε προσωρινά την συνεδρίαση.


Σαν σήμερα: Η 27η Αυγούστου στην ιστορία - CNN.gr\nΣαν σήμερα: Η 27η Αυγούστου στην ιστορία\nΑνανεώθηκε: Πέμπτη, 27 Αυγούστου 2020 09:45\n1922. Τα τελευταία ελληνικά τμήματα εγκαταλείπουν τη Σμύρνη. Στις 11 π.μ. εμπροσθοφυλακή του τουρκικού ιππικού εισέρχεται στη Σμύρνη, ενώ τις βραδυνές ώρες φτάνει και μία μεραρχία πεζικού. Οι Τούρκοι πυρπολούν την πόλη και προβαίνουν σε σφαγές του ελληνικού πληθυσμού της. Μεταξύ των σφαγιασθέντων είναι και ο Μητροπολίτης Σμύρνης Χρυσόστομος. Η πυρκαϊά θα συνεχιστεί έως τις 3 Σεπτεμβρίου, μεταβάλλοντας την πόλη σε σωρό ερειπίων.\n1933, Βερολίνο. Γιορτή της ναζιστικής νεολαίας, κατά την οποία οι νέοι σχηματίζουν τη σβάστικα.\n1936, Αθήνα. Ο Βρετανός μονάρχης, Εδουάρδος Η', με την αρραβωνιαστικιά του, Γουόλις Σίμσον, στους δρόμους της Αθήνας, κατά τη διάρκεια μιας περιήγησής τους στην πόλη.\n1944, Παρίσι. Μέσα από το συγκεντρωμένο πλήθος των Παριζιάνων που πανηγυρίζουν για την απελευθέρωση της πόλης τους από τους Γερμανούς, ο στρατηγός Σαρλ Ντε Γκολ διασχίζει την πόλη από την Αψίδα του Θριάμβου ως την πλατεία Ομονοίας.\n1965, Νίκαια. Οι χορευτές Ρούντολφ Νουρέγιεφ και Μαργκό Φοντέιν, σε παράσταση της "Λίμνης των Κύκνων" με το Αυστραλιανό Μπαλέτο, στη Νίκαια της Γαλλίας.\n1985, Μασαχουσέτη. Το Yugo κάνει την παρθενική του εμφάνιση στις Ηνωμένες Πολιτείες. Οι ντίλερ στις περισσότερες πολιτείες λένε ότι κυριολεκτικά βομβαρδίζονται με παραγγελίες για το γιουγκοσλαβικό αυτοκίνητο που είναι το φθηνότερο που μπορεί να αγοράσει κανείς στη χώρα.\n1971, Νέα Υόρκη. Οι κάτοικοι της Νέας Υόρκης είναι αντιμέτωποι με πρωτόγνωρες βροχοπτώσεις, οι οποίες είναι συνέπεια του τυφώνα Ντόρια που ανεβαίνει στην ανατολική ακτή των ΗΠΑ από τα νότια.\n1992, Σαράγιεβο. Μια γιατρός στο νοσοκομείο του Σαράγεβο περιθάλπει το 10χρονο Αντνάν Μέμιτς, ο οποίος τραυματίστηκε σοβαρά από έκρηξη όλμου ενώ περίμενε στην ουρά για να πάρει ψωμί. Τρεις άνθρωποι σκοτώθηκαν στην ίδια επίθεση και 20 τραυματίστηκαν. Οι Σέρβοι βομβαρδίζουν ασταμάτητα την πόλη τις τελευταίες μέρες από τους γύρω λόφους.\n1995, Βιέννη. Μέλη της γερμανικής ομάδας σκυταλοδρομίας 4x100 φορούν κοστούμια του Μότσαρτ, παρουσιάζοντας τα χάλκινα μετάλλιά τους μετά την τελετή απονομής στο Ευρωπαϊκό Πρωτάθλημα Κολύμβησης στη Βιέννη. Η Ρωσία κέρδισε το χρυσό και η Ουγγαρία το ασημένιο μετάλλιο.\n2007, Ινδονησία. Το ηφαίστειο Anak Krakatau (Παιδί του Krakatau) εκτοξεύει πετρώματα και λάβα, ενώ ένα αλιευτικό σκάφος διακρίνεται μπροστά του, μεταξύ της Ιάβας και της Σουμάτρας στην Ινδονησία. Το ηφαίστειο, γνωστό ως «το παιδί του Κρακατόα», έκανε μια εντυπωσιακή έκρηξη, η οποία, όμως, δεν ήταν τίποτα σε σύγκριση με αυτό που συνέβη το 1883 στο ίδιο σημείο, όταν ο προκάτοχός του Anak Krakatau έδωσε μια από τις πιο καταστροφικές εκρήξεις στην καταγραμμένη ιστορία.\nΧαλκίδα: Έβαλαν φωτιά σε σχολείο υπό κατάληψη (pics&vid)\nΚορωνοϊός: Κρίσιμη η κατάσταση του 25χρονου που μεταφέρθηκε στην Αθήνα από την Τήνο\nΣτον μαύρο κήπο του Καυκάσου: Οδοιπορικό του CNN Greece στο Ναγκόρνο Καραμπάχ


Ειδήσεις από την Τρίπολη\nΗ Ελληνική Επιτροπή για τη Διεθνή Ύφεση και Ειρήνη (ΕΕΔΥΕ), που συμπλήρωσε φέτος 51 χρόνια αγώνων, διοργανώνει την Κυριακή 9 Μαΐου την 27η Παμπελοποννησιακή πορεία ειρήνης, από την γενέτειρα του Λαμπράκη, Κερασίτσα Τεγέας στην Τρίπολη, ανήμερα της επετείου λήξης του Β’ Παγκοσμίου Πολέμου.\nΦέτος, η πορεία στη μνήμη του αγωνιστή της ειρήνης Γρηγόρη Λαμπράκη, αφιερώνεται στον αντιφασιστικό αγώνα των λαών, ενάντια στο ΝΑΤΟ, την ΕΕ και το ΔΝΤ.\n47 ΧΡΟΝΙΑ μετά τη δολοφονική επίθεση\nκατά του Γρηγόρη Λαμπράκη, πουτον οδήγησε στις 27 Μαίου του 1963 στο θάνατο. Βουλευτής της ΕΔΑ, αγωνιστής της ειρήνης.\nΟ Γρηγόρης Λαμπράκης, γεννηθηκε τo 1912 στην Κερασίτσα της Τεγέας όπου και τελειωσε το Γυμνάσιο. Τον ίδιο χρόνο με πρωτοβουλία του ιδρύθηκε η "Επιτροπή για την Διεθνή Ύφεση και Ειρήνη".\nΤΟ ΓΕΛΑΣΤΟ ΠΑΙΔΙ-ΓΡΗΓΟΡΗΣ ΛΑΜΠΡΑΚΗΣ\nΑναρτήθηκε από panos aivalis στις 3:23 μ.μ.


ΑΡΧΙΚΗ • ΟΙΚΟΝΟΜΙΑ • BLOOMBERG OPINION • Ήρθαν νωρίς τα Χριστούγεννα για τον Μπόρις Τζόνσον\n&nbsp14 Δεκεμβρίου 2019, 9:21 πμ\nΣε μια εκλογική αναμέτρηση, που ακόμη και μια μικρή μεταβολή της τάξης του 5% στις εκλογικές περιφέρειες μπορούσε να κάνει μεγάλη διαφορά, οι μάζες στράφηκαν στην κατεύθυνση των Συντηρητικών του Τζόνσον. Συνολικά, οι Τόρις αναμένεται να αποσπάσουν 365 έδρες με μια εντυπωσιακή πλειοψηφία 78 εδρών. Έδρες που κέρδιζε παραδοσιακά το Εργατικό Κόμμα στα πρώην βιομηχανικά του "προπύργια", όπως το Workington στα βορειοδυτικά και το Blyth Valley στα βορειοανατολικά, πέρασαν στους Τόρις –κάποιες για πρώτη φορά μετά από περισσότερα από 70 χρόνια. Η Jo Swinson, ηγέτιδα του κόμματος των Ελεύθερων Δημοκρατών που τάσσεται κατά του Brexit, έχασε την έδρα της.\nΉταν η τέταρτη διαδοχική εκλογική νίκη των Συντηρητικών, αλλά μακράν η πιο αποφασιστική, καταφέρνοντας στους Εργατικούς του Τζέρεμι Κόρμπιν, το χειρότερο πλήγμα από το 1935. Αν ο ήλιος του αριστερού Corbyn "έδυσε", αυτός του Τζόνσον ανατέλλει μετά από πολλά στραβοπατήματα στην προσωπική του διαδρομή προς την εξουσία. Ενώ οι επιπτώσεις της νίκης του σε δύο μέτωπα -το Brexit και την εσωτερική πολιτική- είναι δύσκολο να υπερτιμηθούν, το ίδιο συμβαίνει και για τις προκλήσεις που αντιμετωπίζει. Για να πάρει αυτές τις εκλογές, ο Τζόνσον βρήκε μια διέξοδο έξω από το κοινοβουλευτικό κλουβί για το Brexit, αλλά χρειάστηκε να γράψει μερικές λευκές επιταγές που τώρα θα είναι δύσκολο να τιμήσει.\nΤρία διακριτά πλεονεκτήματα συνέβαλαν στη θριαμβευτική επιστροφή του Johnson στην Downing Street, και καθένα απ' αυτά πιθανότατα θα είναι βραχύβιο. Το πρώτο ήταν, προφανώς, το Brexit. Σχεδόν αμέσως μόλις ο Τζόνσον έγινε αρχηγός του κόμματος, ξεκίνησε τον αγώνα για να ενoποιήσει την ψήφο υπέρ του Brexit, στριμώχνοντας το κόμμα Brexit του Nigel Farage, μέχρι ότου να καταλήξει να μην πάρει καμία έδρα και βάζονας επιτυχώς στο στόχαστρο τις αγγλικές έδρες των Εργατικών που ψήφισαν υπέρ της εξόδου και αισθάνονταν πολύ άβολα με τον μητροπολιτικό σοσιαλισμό του Κόρμπιν. Παρότι ο Τζόνσον δεν μπόρεσε να τηρήσει την υπόσχεσή του να "πεθάνει καλύτερα σε ένα χαντάκι" παρά να παρατείνει την προθεσμία της 31ης Οκτωβρίου για το Brexit, οι ψηφοφόροι του έδωσαν το δικαίωμα της αμφιβολίας. Τίποτα παρόμοιο δεν συνέβη στην πλευρά του Remain.\nΈχοντας μια συμφωνία, επέτρεψε στον Johnson να κερδίσει περισσότερους υποστηρικτές του Brexit και πολλούς υποστηρικτές της παραμονής στην ΕΕ επίσης. Το σλόγκαν "τελειώνουμε με το Brexit", φάνηκε ότι ήταν ελκυστικό και για τις δύο πλευρές. Οι σκληροπυρηνικοί του Brexit το είδαν ως υπόσχεση που σχεδόν έχει εκπληρωθεί, ενώ οι κουρασμένοι υποστηρικτές της παραμονής απλώς ήθελαν να διασφαλίσουν ότι θα αποφευχθεί μια έξοδος χωρίς συμφωνία και ότι η χώρα θα προχωρούσε προς τα εμπρός.\nΤέλος, όσο περισσότερο χρόνο παραμένει πρωθυπουργός ο Johnson, τόσο πιο δύσκολο θα είναι να παρουσιάζει τον εαυτό του ως το πρόσωπο της αλλαγής. Για να είναι τόσο επιτυχημένος στη θητεία του όσο στη νίκη του, θα πρέπει να θεσπίσει μια σειρά οικονομικών πολιτικών που να αποτυπώνουν και τις νέες περιοχές των κοινωνικά συντηρητικών, εργατικών τάξεων, που διψούν για επενδύσεις και το παραδοσιακό "μικρό κράτος" των Συντηρητικών και τους οπαδούς του. Τα συμφέροντά τους συχνά έρχονται σε άμεση σύγκρουση.\nΗ ομιλία του Johnson νωρίς την Παρασκευή, έκανε λόγο για "συντηρητισμό ενός έθνους" και τα σχέδιά του να προχωρήσει πέρα από το Brexit. Αλλά η εντυπωσιακή επίδοση του Σκωτσέζικου Εθνικού Κόμματος, υποδηλώνει ότι ακόμη και το να κρατηθεί το Ηνωμένο Βασίλειο ενωμένο, θα είναι μια συνεχής πρόκληση. Η απάντηση του Johnson μπορεί να είναι να δώσει λεφτά σε όλα τα προβλήματα. Εάν δεν γίνει σωστά, αυτό μπορεί να έχει αντίθετα αποτελέσματα.


whispering planet: Γνωρίστε το carpooling.gr\nΜειώστε τα έξοδα της καθημερινής σας διαδρομής\nΔιαδικτυακό κέντρο οτοστόπ (Carpooling) - Μειώστε τα έξοδα της καθημερινής σας διαδρομής\nΠηγαίνετε καθημερινά στη δουλειά με το αυτοκίνητό σας αλλά τα έξοδα κίνησης έχουν αυξηθεί κατά πολύ; Περνάτε την Αττική Οδό και μουρμουρίζετε κάθε φορά που πληρώνετε τον υπάλληλο στα διόδια; Λέτε κάτι στα… κινέζικα όταν «εγκλωβίζεστε» σε μποτιλιάρισμα; Κι αν σας λέγαμε ότι υπάρχει λύση στα παραπάνω σας προβλήματα; Δηλαδή, και τα έξοδά σας να μειώσετε, και τη διαδρομή σας ευχάριστη να κάνετε, και την κίνηση να αποφορτίσετε, και να συμβάλετε στη μείωση της ατμοσφαιρικής ρύπανσης; Είναι απλό: κάντε carpooling.\nΤι είναι το carpooling;Μπορεί κάποιοι από σας ήδη να το κάνετε και να μην το ξέρετε. Το carpooling είναι ένας όρος που έχει επικρατήσει διεθνώς για το «μοίρασμα» μιας διαδρομής με άλλους που κινούνται προς την ίδια κατεύθυνση.Tο carpooling, μάλιστα, αρχίζει να λαμβάνει μορφή μαζικού κινήματος, τα πλεονεκτήματα που προσφέρει είναι πολλά:\n* Κάνει πιο ευχάριστη τη… βαρετή διαδρομή προς τη δουλειά ή οποιοδήποτε προορισμό.\n* Μειώνει τα έξοδα για βενζίνη ή πάρκινγκ, αφού η συμφωνία συνήθως ορίζει ότι τα μοιράζονται οι συνταξιδιώτες.\n* Είναι ένας οικολογικός τρόπος μετακίνησης που συμβάλλει στην μείωση της ατμοσφαιρικής ρύπανσης, η κίνηση των I.X. είναι η βασική αιτία, αφού ευθύνεται για το 62% των συνολικά εκπεμπόμενων υδρογονανθράκων, για το 63% των συνολικά εκπεμπόμενων οξειδίων του αζώτου και για το 80% του συνολικά εκπεμπόμενου μονοξειδίου του άνθρακα…\n* Είναι ο πιο οικονομικός τρόπος ταξιδιού συγκρινόμενο με όλα τα συμβατά μέσα μαζικής μεταφοράς.\nΜη φανταστείτε ότι είναι δύσκολο να βρείτε συνταξιδιώτη. Αρκεί να μπείτε στην ιστοσελίδα http://www.carpooling.gr/ και να δηλώσετε τη διαδρομή που κάνετε καθημερινά, είτε είστε οδηγός είτε θέλετε να καταλάβετε τη διπλανή θέση, αυτή του συνοδηγού.\nΗ πρωτοβουλία για το «διαδικτυακό κέντρο οτοστόπ» ξεκίνησε να υλοποιείται στη χώρα μας από τρεις φοιτητές, τον Γιώργο Σακελλάρη, την Παρασκευή Τσιάρα και τη Σταυρούλα Γάτσου. «Είναι μια ιδέα που θελήσαμε να φέρουμε στην Ελλάδα γνωρίζοντας ότι στο εξωτερικό έχει μεγάλη επιτυχία από το 1990 και σε πολλές χώρες, όπως οι ΗΠΑ και η Γερμανία, εφαρμόζεται με συγκεκριμένες νομοθετικές διατάξεις. Στην Ευρώπη έχει αρχίσει να γίνεται κίνημα με αρκετούς υποστηρικτές, ενώ στις ΗΠΑ σε πολλές Πολιτείες έχουν δημιουργηθεί λωρίδες κυκλοφορίας αποκλειστικά για αυτοκίνητα με πάνω από δύο ή τρεις επιβάτες (High Occupancy Vehicles)», λέει ο Γιώργος Σακελλάρης και συνεχίζει: «Η ιστοσελίδα ξεκίνησε με 10-15 άτομα, από εμάς και κάποιους φίλους μας.\nΤα forums, όμως, στο ίντερνετ βοήθησαν πολύ στη διάδοση του νέου τρόπου μετακίνησης στην πόλη. Η δράση έγινε γνωστή διαδικτυακά και μέσα σε δύο μήνες τα μέλη έγιναν 100. Σήμερα, δύο χρόνια μετά, τα μέλη μας φθάνουν τα 2.000 στην Ελλάδα, εκ των οποίων τα 1.200 μετακινούνται στην Αθήνα. Οι δε επισκέπτες του carpooling.gr φθάνουν τους 10.000 κάθε μήνα».\nΤο προφίλ των carpoolers και οι διαδρομέςΑν και ο κ. Σακελλάρης και η παρέα του σκέφτηκαν να υλοποιήσουν το carpooling στην Ελλάδα κυρίως για τους φοιτητές που ταξιδεύουν συχνά από την περιφέρεια στην Αθήνα και αντίστροφα, οι χρήστες προτίμησαν τις αστικές διαδρομές. Και αυτό γιατί, σύμφωνα με το δημιουργό του site, τα οικονομικά οφέλη που αποκομίζει κάποιος από την εφαρμογή του carpooling στις καθημερινές μετακινήσεις του -αφού τα έξοδα μοιράζονται- είναι πολλά.\nΗ ολοένα αυξανόμενη τιμή των καυσίμων και των διοδίων αποτελεί ένα σημαντικό έξοδο για πολλούς Αθηναίους. Επιπλέον, για τις διαδρομές προς και από το κέντρο υπάρχει ο πρόσθετος περιορισμός του δακτυλίου.\nΟσο για το βαθμό επικινδυνότητας που μπορεί να ενέχει ένα ταξίδι με έναν άγνωστο, ο κ. Σακελλάρης επισημαίνει: «Το site δεν φέρει καμία ευθύνη. Ωστόσο, μέχρι στιγμής δεν έχουμε παράπονο από κανέναν και συνιστούμε πριν βρεθούν κάποιοι για να συνταξιδέψουν να πάνε για έναν καφέ, να γνωριστούν, να συζητήσουν. Εχουν προκύψει πολύ δυνατές φιλίες από αυτή την ιστορία. Αυτός που θα δηλώσει διαδρομή και θα δώσει τα στοιχεία του, ξέρει τι θέλει».\nΠως ξεκίνησαν όλα…H ιδέα του “διαδικτυακού κέντρου ωτοστόπ” πρωτοεμφανίστηκε στην Γερμανία στα τέλη της δεκαετίας του 1990 από μια ομάδα φοιτητών. Η ιδέα είχε μεγάλη απήχηση στο ευρύ κοινό και αυτό είχε ως αποτέλεσμα σε αρκετές χώρες όπως η Γερμανία, η Πολωνία, η Ιταλία,… οι ανεξάρτητες πύλες τύπου carpooling.gr, που λειτουργούν μέχρι σήμερα, να γνωρίζουν μεγάλη επιτυχία.\nH ιστορία του carpooling στην Ελλάδα…\nΙούλιος 2006: τα σχόλια και οι παρατηρήσεις των μελών του carpooling.gr μας βοήθησαν στο να ξεκινήσουμε την υλοποίηση της δεύτερης έκδοσης του carpooling.gr. H δεύτερη έκδοση του carpooling.gr βγαίνει στον αέρα με νέες υπηρεσίες (Interactive maps, wish list,…)\nΙανουάριος 2007: το carpooling.gr κλείνει το πρώτο χρόνο της ζωής του. Η ιδέα του carpooling και τα οφέλη που προσφέρει στην ζωή μας και στο περιβάλλον προκαλούν το ενδιαφέρον του τύπου και των μέσων μαζικής ενημέρωσης. Το carpooling γίνεται γνωστό και εμείς, η ομάδα του carpooling.gr ξεκινάμε μια νέα προσπάθεια με νέες ιδέες για το carpooling.gr…\nH ιδέα του carpooling:\n1. Οργάνωσε το ταξίδι σου μερικές μέρες πριν…\n2. Καταχώρησέ το στο carpooling.gr [Προσφέρω ταξίδι…]\n3. Άσε να επικοινωνήσουν μαζί σου όσοι ενδιαφέρονται να κάνουν την ίδια διαδρομή (μοιράσου τα έξοδα του ταξιδιού και την παρέα του συνεπιβάτη σου…)\n2. Άσε να επικοινωνήσουν μαζί σου όσοι ενδιαφέρονται να κάνουν το ίδιο ταξίδι (μοιράσου τα έξοδα του ταξιδιού και την παρέα του συνεπιβάτη σου…)\nΠερισσότερες πληροφορίες εδώ κι'εδώ.\nPosted by ellinida at 3:27 AM\nΚαλησπέρα από Λεωνίδιο. Ωραίο το blog σας το παρακολουθώ..\nπαρακολουθω συχνα το μπλογκ σας...γιαυτο αν βρειτε καποιο ενδιαφερον στο ποστ που εκανα\nγια τους ανθρωπους των σκουπιδιων διαδωστε το....ευχαριστω πολυ...\nTo be a upright charitable being is to have a make of openness to the in the seventh heaven, an skill to trust undeterminable things beyond your own control, that can govern you to be shattered in uncommonly exceptional circumstances as which you were not to blame. That says something very important relating to the get of the ethical life: that it is based on a corporation in the unpredictable and on a willingness to be exposed; it's based on being more like a shop than like a treasure, something kind of fragile, but whose acutely special attraction is inseparable from that fragility.


Κυριακή πρωί ξεκινάμε μαζί με τον ΕΟΣ Πρέβεζας για τα Ζαγοροχώρια και συγκεκριμένα για το Τσεπέλοβο για να κάνουμε τη διάσχιση του φαραγγιού Βικάκι παιρνώντας από τους Κήπους και να καταλήξουμε στη Βίτσα. Το λεωφορείο είναι γεμάτο κόσμο και στο δρόμο έρχονται μαζί μας μέλη του ΕΟΣ Ιωαννίνων.\nΑρχικά επισκεπτόμαστε τη Μονή Ρογκόβου που είναι αφιερωμένη στη μνήμη του Ιωάννη Προδρόμου χτισμένη το 1749. Γεωγραφικά το μοναστήρι βρίσκεται ανάμεσα στα χωριά Τσεπέλοβο και Καπέσοβο και στην περιοχή που ονομάζεται μικρό Βικάκι. Η ονομασία του προέρχεται από τα σλάβικα και σημαίνει χαραδρότοπος λόγω του γεγονότος ότι είναι πολύ κοντά στην χαράδρα του Βίκου. Ιστορικά προορίζονταν για να γίνει το πρώτο πανεπιστήμιο καθώς η περιοχή προορίζονταν να ανεξαρτοποιηθεί αλλά την πρόλαβαν τα γεγονότα της επανάστασης του 1821. Η μονή βρίσκεται υπό συντήρηση και έτσι είχαμε την ευκαιρία να θαυμάσουμε τις τοιχογραφίες που την κοσμούν. Κατεβαίνουμε μέσα σε πολύ πυκνό δάσος μέχρι την κοίτη του ποταμού. Ένα κύμα δροσιάς μας αγκαλιάζει, τα τοιχώματα του φαραγγιού είναι ψηλά και στενά κόβοντάς μας την ανάσα. Το τοπίο συπμληρώνεται με έναν τεράστιο κατάφυτο βράχο που έχει πέσει στη μέση του φαραγγιού.\nΤο περπάτημα στο στενό μέρος του φαραγγιού είναι εντυπωσιακό, κάποια στιγμή όμως ανοίγει βγάζοντάς μας και πάλι στον καυτό ήλιο. Δυστυχώς, δεν μπορέσαμε να δροσιστούμε στα νερά του Βοϊδομάτη, καθώς αυτή την περίοδο δεν υπάρχουν πολλά νερά στο φαράγγι. Έτσι, ένα μέρος της διαδρομής μας έγινε πάνω σε κροκάλα, που καθιστά το περπάτημα άβολο. Ευτυχώς το γύρω τοπίο είναι τόσο επιβλητικό που σε αποζημιώνει. Στη διαδρομή μας συναντήσαμε ορισμένα από τα χαρακτηριστικότερα πέτρινα γεφύρια της περιοχής, δείγμα της ιδιαίτερης αρχιτεκτονικής της περιοχής του Ζαγορίου. Συνεχίζουμε μέχρι τη γέφυρα Κοντοδήμου, χτισμένη το 1753 και από εκεί συνεχίζουμε το μονοπάτι προς τους Κήπους παιρνώντας πάνω από το γεφύρι και περπατώντας αριστερά από την κοίτη. Στους Κήπους κάνουμε μια μικρή στάση και κατευθυνόμαστε προς το γεφύρι του Μύλου που βρίσκεται στην άκρη του χωριού πάνω από το Μπαγιώτικο ρέμα. Το γεφύρι έχει μια ψευτοκαμάρα και δύο μεγάλες καμάρες, ανάμεσα από τα δύο τόξα βρίσκεται εντοιχισμένη η επιγραφή "βουστροφηδόν", δηλαδή σύμφωνα με την κίνηση των βοδιών που οργώνουν. Από εκεί το μονοπάτι μας οδηγεί προς το τρίτοξο γεφύρι του Πλακίδα ή Καλογερικό. Είναι ένα από τα λιγοστά τρίτοξα γεφύρια, χτίστηκε το 1814, χαρακτηριστικό του είναι τα τρία ισομεγέθη τόξα και τα οδοντωτά περβάζια. Το γεφύρι ήταν αρχικά ξύλινο αλλά μετατράπηκε με χορηγία του ηγούμενου της μονής των Κήπων σε πέτρινο, εξ' ου και το όνομα Καλογερικό. Το όνομα Πλακίδας το πήρε από τους επισκευαστές του το 1864 αδέρφια Πλακίδα.\nΚινούμαστε παράλληλα με την κοίτη του ποταμού και η ζέστη όλο και αυξάνεται κάνοντας μας να αναπολούμε την πρωινή δροσιά. Υπάρχει μια πρόβλεψη για βροχή το μεσημέρι η οποία θα ήταν κάτι παραπάνω από καλοδεχούμενη. Συνεχίζουμε πάνω σε ένα καλογραμμένο μονοπάτι και φτάνουμε στο γεφύρι του καπετάν Αρκούδα. Χτισμένο το 1806 με δωρεά του Εβραίου Σολομώντα Ματσίλη από όπου και η αρχική του ονομασία "γεφύρι του Εβραίου". Στις 6 Αυγούστου του 1906, ο τουρκικός στρατός σκότωσε στο σημείο αυτό τον Σαμαρινιώτη μακεδονομάχο Καπετάν Αρκούδα και από τότε το γεφύρι πήρε το όνομά του. Μετά από λίγο βγαίνουμε στην άσφαλτο και από εκεί στο γεφύρι του Κόκκορου.\nΈνα από τα πιο εντυπωσιακή μονότοξα γεφύρια της περιοχής που πήρε το όνομά του από τον ανακατασκευαστή του Γρηγόρη Κόκκορη. Πρωτοχτίστηκε το 1750 με έξοδα του Νούτσου Κοντοδήμου όπου χρωστάσει και την άλλη του ονομασία (γεφύρι Νούτσου). Η λαϊκή παράδοση μας πληροφορεί πως παλιότερα στο σημείο αυτό υπήρχε γεφύρι, το οποίο χρησιμοποιούσαν και για να τιμωρούν τους ζωοκλέφτες: Για να διαπιστώσουν αν ένας ύποπτος ήταν ζωοκλέφτης, τον ανάγκαζαν να περάσει το γεφύρι, κουβαλώντας μια γίδα στην πλάτη. Αν περνούσε ή αν ομολογούσε την πράξη του, αθωονόταν αλλιώς τιμωρούνταν με πνιγμό στο ποτάμι. Κατευθυνόμαστε προς το χωριό Βίτσα περπατώντας για λίγο στην κοίτη του ποταμού και μετά πάνω σε χτισμένο πρόσφατα πέτρινο καλντερίμι. Η απορία των περισσοτέρων είναι αν σε αυτό το σημείο χρειάζονταν ένα τέτοιο έργο για το οποίο σίγουρα δαπανήθηκαν αρκετά χρήματα. Ένα απλό μονοπάτι σίγουρα θα εξυπηρτούσε το ίδιο καλά τον σκοπό αυτό και θα έδενε πιο ωραία με το περιβάλλον. Το καλντερίμι βρίσκεται κάπου 10 εκατοστά πάνω από το έδαφος και πραγματικά ένιωθες την κάθε πέτρα του.\nΑναλύοντας τις ανησυχίες μας για την ανακατασκευή των μονοπατιών φτάνουμε στο τελευταίο γεφύρι της διαδρομής μας αυτό του Μίσιου το οποίο ενώνει τη Βίτσα με το Κουκούλι. Το δίτοξο γεφύρι κτίστηκε το 1748 με δαπάνη της οικογένειας Μίσιου. Το γεφύρι θεωρείται πολύ γερό μιας και τον χειμώνα του 1910 ένας κορμός δεν κατάφερε να περάσει από το μεγάλο τόξο φράζοντας έτσι τον Ξηροπόταμο και δημιουργώντας λίμνη μέχρι τη γέφυρα του Κόκκορη. Από τη γέφυρα Μίσιου ανηφορίζουμε τη σκάλα Βίτσας, ένα πετρόχτιστο καλντερίμι που ελίσσεται πάνω από την κοιλάδα του Ξηροπόταμου μέχρι τη Βίτσα. Λίγες σταγόνες βροχής δροσίζουν την ανάβασή μας σβήνοντας τη ζέστη που νιώθαμε πριν. Μετά από 6 περίπου ώρες χαλαρής πορείας φτάνουμε στη Βίτσα.\nΚλείνοντας, οι εντυπώσεις που σου αφήνει το Βικάκι είναι κάτι παραπάνω από θετικές. Συνίσταται για όποιον θέλει να κάνει μια χαλαρή διαδρομή και να παρατηρήσει λίγο από τη μαγεία της ευρύτερης περιοχής. Το τοπίο είναι πανέμορφο, τα πέτρινα γεφύρια κοσμούν πραγματικά το φαράγγι και η πορεία δεν είναι καθόλου μονότονη αφού συνδυάζει περπάτημα στην κοίτη αλλά και σε δασώδεις εκτάσεις.


Απορρίφθηκε η έφεση της ΡΟΔΑ - Δημοκρατική της Ρόδου\nΑπορρίφθηκε η έφεση της ΡΟΔΑ\nΜε την αριθμ. 499/2018 απόφαση του Μονομελούς Πρωτοδικείου Ρόδου, που δίκασε ως Εφετείο, απορρίφθηκε η έφεση που είχε ασκήσει το Νομικό Πρόσωπο Ιδιωτικού Δικαίου με την επωνυμία “ΔΗΜΟΤΙΚΗ ΕΠΙΧΕΙΡΗΣΗ ΣΥΓΚΟΙΝΩΝΙΩΝ ΡΟΔΟΥ” και τον διακριτικό τίτλο “Δ.Ε.Σ. ΡΟΔΑ” κατά της αρχικής απόφασης του Ειρηνοδικείου Ρόδου με αριθμό 30/2017 μετά από αγωγή που είχαν ασκήσει εργαζόμενοι στην Δ.Ε.Σ. ΡΟΔΑ και η οποία είχε γίνει δεκτή στο σύνολό της, για τις περικοπές που υπέστησαν στην μισθοδοσία τους βάσει των Νόμων 3833/2010 και 3845/2010.\nΠιο συγκεκριμένα, το Εφετείο με την ως άνω απόφασή του, έκρινε ότι ορθά ερμήνευσε και εφάρμοσε τις σχετικές διατάξεις το πρωτοβάθμιο Δικαστήριο (Ειρηνοδικείο Ρόδου), καθώς οι διατάξεις των νόμων 3833/2010 και 3845/2010 με τους οποίους επιβλήθηκαν περικοπές στους μισθούς και επιδόματα των εργαζομένων στο Δ.Ε.Σ. ΡΟΔΑ, δεν τυγχάνουν εφαρμοστέες επί των υπαλλήλων των ΝΠΙΔ που δεν ανήκουν στον ευρύτερο Δημόσιο Τομέα, ήτοι στους φορείς της Γενικής Κυβέρνησης, δεν ελέγχονται από το Κράτος, δεν επιχορηγούνται από τον κρατικό προϋπολογισμό και δεν αποτελούν Δημόσιες επιχειρήσεις κατά την έννοια των παρ. 1,2 και 3 του άρθρου 3429/2005, εφόσον η μείωση των αποδοχών των υπαλλήλων των ως άνω φορέων και ΝΠΙΔ ουδένα δημοσιονομικό όφελος συνεπάγεται.\nΣτις υποθέσεις παρέστησαν για λογαριασμό των εργαζομένων της Δ.Ε.Σ. ΡΟΔΑ ο δικηγόρος Τρικάλων κ. Απόστολος Γκατζιός και για την επιχείρηση ο δικηγόρος Ρόδου κ. Σέργιος Αναστασιάδης.\nΜη νόμιμες οι περικοπές σε εργαζομένους της ΔΕΣ ΡΟΔΑ σε εφαρμογή του πρώτου Μνημονίου Με τις αριθμ. 144/2018 και 145/2018 αποφάσεις του Μονομελούς Πρωτοδικείου Ρόδου, που…\nΑπορρίφθηκε ως απαράδεκτη η αγωγή 54 υπαλλήλων κατά της ΔΕΣ ΡΟΔΑ Με απόφαση, που εξέδωσε το Μονομελές Πρωτοδικείο Ρόδου, με την ειδική διαδικασία…


Zero Energy Buildings: ΚΑΤΟΙΚΙΑ ΓΙΑ ΦΟΙΤΗΤΕΣ\nΓια το λόγο αυτό, αποφασίστηκε η δημιουργία ενός κτιρίου το οποίο θα ικανοποιεί τις ανάγκες τις συγκεκριμένης ομάδας του πληθυσμού. Το σύνολο του κτιρίου έχει 12 κατοικίες μικρού μεγέθους, οι οποίες περιλαμβάνουν και ιδιωτικά μπάνια, ενώ 2 από αυτές έχουν πατάρι και ένα μικρό αποθηκευτικό χώρο. Θα έχει τη δυνατότητα να στεγάσει, συνεπώς, 12-24 άτομα. Ωστόσο, είναι απαραίτητη η ύπαρξη και ορισμένων χώρων κοινής χρήσης, που θα αξιοποιούνται από το σύνολο των χρηστών του κτιρίου.\nΗ δομή του κτιρίου αποτελείται από 4 όγκους διαφορετικού ύψους. Αυτό έγινε με σκοπό τη δημιουργία προσβάσιμων και αξιοποιήσιμων δωμάτων, μεταξύ των οποίων θα υπάρχει μία συνέχεια και δε θα περιορίζονται σε έναν όροφο. Ταυτόχρονα, εναρμονίζεται με τα διαφορετικά ύψη των περιβαλλόντων κτιρίων, ενώ ακολουθεί και το ύψος των δύο κτιρίων που έρχεται σε επαφή, συμπληρώνοντας αποτελεσματικά τη γωνία του οικοδομικού τετραγώνου. Οι δύο όγκοι χαμηλότερου ύψους περιλαμβάνουν τους χώρους κοινής χρήσης, ενώ οι εναπομείναντες δύο τους χώρους ιδιωτικής χρήσης - κατοικίες. Αυτή η διαφοροποίηση αποτυπώνεται και με τη χρήση των υλικών της εξωτερικής τοιχοποιίας, τα οποία, ωστόσο, επιλέγονται ώστε να συμβαδίζουν και με το περιβάλλοντα αστικό τοπίο. Το ίδιο ισχύει και για τη διαμόρφωση των εξωτερικών όψεων, η συνέχεια και το μοτίβο τους ακολουθεί τα χαρακτηριστικά των υπαρχουσών κατασκευών.\nΗλιακό διάγραμμα και κύριες κατευθύνσεις ανέμων κατά τη διάρκεια του χειμώνα και του καλοκαιριού\nΕπειδή, το κτίριο προορίζεται για φοιτητές είναι αναγκαίος ένας χώρος μελέτης και εργασίας, ο οποίος και τοποθετείται στο ισόγειο του κτιρίου. Έτσι, έχει άμεση οπτική, και όχι μόνο, επαφή με την πλατεία που βρίσκεται στην πλευρά του δρόμου και την κίνηση σε αυτή, καθώς και με το φυτεμένο κήπο που δημιουργείται στο εσωτερικό του κτιρίου. Επιπλέον, στο επίπεδο του πρώτου ορόφου υπάρχει ένα χώρος συνάθροισης των χρηστών του κτίριου, ο οποίος συμβάλλει στην κοινωνικοποίησή τους και στη δημιουργία δεσμών μεταξύ τους, ενώ παράλληλα μπορεί να χρησιμοποιηθεί και ως χώρος ψυχαγωγίας και αναψυχής κατά τον ελεύθερο χρόνο τους. Ο συγκεκριμένος χώρος χαρακτηρίζεται από τα μεγάλα ανοίγματα, με σκοπό τόσο την εκμετάλλευση του φυσικού φωτισμού, αλλά και της οπτικής επαφής με το εξωτερικό περιβάλλον. Επιπλέον, έχει πρόσβαση στο φυτεμένο δώμα του πρώτου ορόφου, το οποίο μπορεί να αξιοποιηθεί κατά τη διάρκεια του καλοκαιριού. Τέλος, στο επίπεδο του υπογείου υπάρχει κοινόχρηστη κουζίνα και χώρος μαζικής εστίασης. Επίσης, περιλαμβάνει κοινόχρηστες τουαλέτες, καθώς και χώρο για το πλύσιμο και το στέγνωμα των ρούχων ολόκληρης της κοινότητας. Οι χώροι αυτοί επιλέχθηκαν να τοποθετηθούν στο υπόγειο του κτιρίου, εξαιτίας της περιορισμένης και σύντομης χρήσης του κατά τη διάρκεια της ημέρας. Ωστόσο, για τη βελτίωση της ποιότητας τους, όσον αφορά το φυσικό φωτισμό και τη επιρροή τους από το εξωτερικό περιβάλλον, δημιουργούνται παράθυρα οροφής που επιτρέπουν μέρους του φωτός της ημέρας να εισέλθει στους κατώτερους χώρους του κτιρίου. Μεταξύ των τριών αυτών ορόφων, που περιλαμβάνουν τους χώρους κοινής χρήσης του κτιρίου, υπάρχει εσωτερική σύνδεση με σκάλα, πέραν της πρόσβασης από το κεντρικό κλιμακοστάσιο.\nΕκτός από τον κήπο στο επίπεδο του εδάφους και τη φύτευση του δώματος του ισογείου που αξιοποιείται από το χώρο ψυχαγωγίας του πρώτου ορόφου, και οι υπόλοιπες οροφές των κτιρίων επιλέγονται να φυτευτούν. Αυτό εξυπηρετεί παράλληλα με τις ανάγκες θερμομόνωσης και τη δημιουργία ευχάριστων χώρων που μπορούν να αξιοποιηθούν όταν οι καιρικές συνθήκες το επιτρέπουν. Το φυτεμένο δώμα του πρώτου ορόφου, μπορεί να χρησιμοποιηθεί από την κατοικία του δευτέρου ορόφου, ενώ ο κήπος στο δώμα του δευτέρου ορόφου με πρόσβαση από το κεντρικό κλιμακοστάσιο προορίζεται για όλους τους χρήστες του κτιρίου, οι οποίοι μπορούν να τον χρησιμοποιούν για συναντήσεις ή για τη διεξαγωγή κάποιας εκδήλωσης - πάρτι, μιας και το μέγεθός του είναι ικανοποιητικό.\nΕπιπλέον, πραγματοποιήθηκε μελέτη για την ηλιακή ακτινοβολία που δέχονται οι οροφές του κτιρίου, για το ενδεχόμενο πιθανής εγκατάστασης σε αυτές φωτοβολταϊκών συλλεκτών για την παραγωγή ηλεκτρικής ενέργειας. Το συμπέρασμα που προκύπτει είναι ότι η υψηλότερη οροφή είναι η πλέον κατάλληλη καθώς το ποσοστό σκίασης της από τα γύρω κτίρια είναι ελάχιστο. Ωστόσο, και στις δύο χαμηλότερες οροφές, θα μπορούσαν να εγκατασταθούν φωτοβολταϊκοί συλλέκτες είτε σε κάποια πέργκολα είτε σε κάποια κατασκευή που δε θα αποκλείει την πρόσβαση στο δώμα, αλλά θα συντελεί και στην παράλληλη στέγαση του. Η ύπαρξη άμεσης ηλιακής ακτινοβολίας στα δώματα αποδεικνύει ταυτόχρονα και τη βιωσιμότητα της φύτευσης τους, η οποία επιλέγεται να είναι ήπια, χαμηλού ύψους και με ελάχιστες απαιτήσεις για άρδευση. Η φύτευσητων δωμάτων θα μπορούσε, αν εφαρμοζόταν μαζικά, να συμβάλλει στη μείωση του φαινομένου της θερμικής αστικής νησίδας, εκτός από την αισθητική βελτίωση των πόλεων. Ταυτόχρονα, θα αύξανε και θα ευνοούσε την πανίδα της περιοχής.\nΣκίαση των δωμάτων εξαιτίας των περιβαλλόντων κτιρίων κατά τη διάρκεια του χειμώνα και του καλοκαιριού\nΗλιακό διάγραμμα. Θέση του ήλιου: 25 Ιουλίου 10.15 π.μ.\nΑρχιτεκτονική Ομάδα: Ecoweek Workshop 2, Λεωνίδας Τσιχριτζής


Ομιλία Αλέξη Τσίπρα στην Κρήτη - Χανιά - Νέα Κρήτη\nΤώρα διαβάζετε: Ομιλία Αλέξη Τσίπρα στην Κρήτη\nΣτο κοινό της Κρήτης πρόκειται να απευθυνθεί ο Πρωθυπουργός\nΣτο Κλειστό Γυμναστήριο του Εθνικού Σταδίου Χανίων πρόκειται να δώσει ομιλία ο Πρωθυπουργός και πρόεδρος του ΣΥΡΙΖΑ, Αλέξης Τσίπρας.\nΗ επίσημη περιοδεία του Αλέξη Τσίπρα στο νησί, μετά την ολιγοήμερη ανάπαυλα με την οικογένειά του στα νότια παράλια της Κρήτης, αρχίζει μεθαύριο Πέμπτη το πρωί. Αν και ο αρχικός σχεδιασμός προέβλεπε επισκέψεις μόνο σε Ρέθυμνο και Λασίθι, αποφασίστηκε μετάβαση του πρωθυπουργού και στο Ηράκλειο για τα εγκαίνια των οδικών αξόνων Ηρακλείου-Μεσαράς και Χερσονήσου-Γουβών. Προβλέπεται επίσης να εγκαινιάσει και τη γέφυρα του Χαμεζίου.\nΣτα Χανιά ο Αλέξης Τσίπρας θα φτάσει την Παρασκευή. Είναι πιθανό να επισκεφτεί περιοχές στις οποίες εκτελούνται έργα αποκατάστασης από τις καταστροφές που προκάλεσαν τα πρωτοφανή καιρικά φαινόμενα του Φεβρουαρίου, κάτι όμως που αναμένεται να οριστικοποιηθεί σήμερα από το γραφείο του.\nΤο βέβαιο είναι ότι το απόγευμα της Παρασκευής, στις 7:30, ο πρωθυπουργός θα μιλήσει σε συγκέντρωση του “ΣΥΡΙΖΑ-Προοδευτική Συμμαχία” στο κλειστό γυμναστήριο του Εθνικού Σταδίου Χανίων, με κεντρικό σύνθημα «Έχουμε τη δύναμη, δε γυρίζουμε πίσω».


Συνέδριο ΓΣΕΕ: «Πρόβα» συγκυβέρνησης ΝΔ – ΚΙΝΑΛ σε κλίμα εκφυλισμού - Εργασία σήμερα\n11/03/2019 11/03/2019 Δεν επιτρέπεται σχολιασμός στο Συνέδριο ΓΣΕΕ: «Πρόβα» συγκυβέρνησης ΝΔ – ΚΙΝΑΛ σε κλίμα εκφυλισμού\nΑπ’ ότι φαίνεται, η (άφαντη, την Τετάρτη) ηγεσία της μεγαλύτερης Ομοσπονδίας της χώρας όρισε το συνέδριο στις 6/3, απλά για να αναβληθεί ξανά, όπως τελικά έγινε, ώστε στην… τρίτη προσπάθεια διεξαγωγής του, πιθανότατα στις αρχές της επόμενης εβδομάδας (μάλλον στις 12 και 13 Μαρτίου), να χρειαστεί μικρότερος αριθμός συνέδρων για την απαρτία.\nΠΑΣΚΕ – Δεξιά: Προπομπός διεργασιών στην κεντρική πολιτική σκηνή\nΧαρακτηριστικό παράδειγμα τέτοιων συγκλίσεων αποτελεί η πρώτη δύναμη στη ΓΕΝΟΠ – ΔΕΗ («ΕΑΜΕ – Συνεργαζόμενοι») με επικεφαλής τον πρόεδρο της Ομοσπονδίας, Γ. Αδαμίδη, στην οποία συναντήθηκαν δυνάμεις που προέρχονται από την ΠΑΣΚΕ, δυνάμεις που είχαν συμπαραταχθεί με τον πρώην πρόεδρο της ΓΕΝΟΠ, Ν. Φωτόπουλο, καθώς και δυνάμεις από τη ριζοσπαστική Αριστερά.\nΑναδημοσίευση από left.gr & ΕΠΟΧΗ – του Τάσου Γιαννόπουλου


European Commission - PRESS RELEASES - Press release - Περιβάλλον: η Επιτροπή προχωρεί σε εξορθολογισμό των κανόνων που αφορούν τις εκτιμήσεις περιβαλλοντικών επιπτώσεων των έργων\nΒρυξέλλες, 26 Οκτωβρίου 2012\nΠεριβάλλον: η Επιτροπή προχωρεί σε εξορθολογισμό των κανόνων που αφορούν τις εκτιμήσεις περιβαλλοντικών επιπτώσεων των έργων\nΗ Ευρωπαϊκή Επιτροπή διατύπωσε σήμερα νέες προτάσεις για τον εξορθολογισμό της νομοθεσίας σχετικά με τις εκτιμήσεις περιβαλλοντικών επιπτώσεων. Σκοπός των προτάσεων είναι να ελαφρύνουν το διοικητικό φόρτο και να διευκολύνουν την αξιολόγηση των δυνητικών επιπτώσεων μεγάλων έργων, χωρίς να εξασθενούν τις υφιστάμενες περιβαλλοντικές διασφαλίσεις. Το σημερινό επίπεδο προστασίας του περιβάλλοντος θα ενισχυθεί και οι επιχειρήσεις θα επωφεληθούν από ένα πιο εναρμονισμένο κανονιστικό πλαίσιο.\nΟ κ. Janez Potočnik, Επίτροπος αρμόδιος για το περιβάλλον, δήλωσε: «Κατά τα 25 τελευταία χρόνια, η οδηγία ΕΠΕ συνέβαλε στην εξασφάλιση της ενσωμάτωσης των περιβαλλοντικών προβληματισμών στη διαδικασία λήψης αποφάσεων που αφορά τα έργα. Με αυτό τον τρόπο βελτιώθηκε η βιωσιμότητα πολυάριθμων έργων, ενισχύθηκε ταυτόχρονα η θέση των πολιτών και εξασφαλίστηκε ότι θα ενημερώνονται και θα διατυπώνουν την άποψη τους προτού ληφθούν οι αποφάσεις. Έπρεπε όμως να συμπληρωθούν μερικά κενά, ιδίως όσον αφορά την ποιότητα της διαδικασίας αξιολόγησης, προκειμένου να εξασφαλιστεί η σωστή αξιολόγηση των έργων που επηρεάζουν το περιβάλλον.»\nΈχουν περάσει πάνω από 25 χρόνια από τότε που τέθηκε σε ισχύ η οδηγία ΕΠΕ. Έκτοτε, έχει τροποποιηθεί αρκετές φορές, αλλά ύστερα από εκτεταμένη διαβούλευση με τους ενδιαφερόμενους, η Επιτροπή αποφάσισε ότι ήλθε πλέον ο καιρός για ενδελεχή αναμόρφωση ώστε να προσαρμοστεί στις πολιτικές, νομικές και τεχνικές εξελίξεις. Οι αλλαγές είναι επίσης προνοητικές και στο εξής η διαδικασία αξιολόγησης θα καλύπτει και αναδυόμενες προκλήσεις που έχουν σημασία για ολόκληρη την ΕΕ σε τομείς όπως η αποδοτική χρήση των πόρων, η αλλαγή του κλίματος, η βιοποικιλότητα και η πρόληψη των καταστροφών.\nΟι προτεινόμενες αλλαγές περιλαμβάνουν:\nΠροσαρμογή της διαδικασίας καθορισμού του εάν χρειάζεται εκτίμηση των περιβαλλοντικών επιπτώσεων. Έτσι θα εξασφαλιστεί ότι μόνο τα έργα με σημαντικές περιβαλλοντικές επιπτώσεις θα υπόκεινται στην εν λόγω αξιολόγηση. Τα έργα που είναι προσαρμοσμένα έτσι ώστε να περιορίζουν τις επιπτώσεις τους και τα έργα μικρής κλίμακας με επιπτώσεις τοπικής σημασίας θα εγκρίνονται ταχύτερα με μικρότερο κόστος, έτσι ώστε οι αρχές να διαθέτουν περισσότερο χρόνο για να επικεντρωθούν στα μεγάλα έργα με περιβαλλοντικές επιπτώσεις μεγάλης κλίμακας.\nΕνίσχυση των κανόνων για να εξασφαλιστεί καλύτερη λήψη αποφάσεων και να αποφεύγεται η πρόκληση ζημιών στο περιβάλλον. Οι επιπτώσεις από τις εναλλακτικές προτάσεις πρέπει να εξετάζονται συστηματικότερα, ενώ οι αρμόδιες αρχές πρέπει να επεξηγούν σαφέστερα τους λόγους για τους οποίους λαμβάνουν τις αποφάσεις τους.\nΕξορθολογισμό των διαφόρων σταδίων της διαδικασίας ΕΠΕ, με την εισαγωγή χρονοδιαγραμμάτων και ενός νέου μηχανισμού με τον οποίο θα διευκολύνεται η διαδικασία σε περίπτωση που απαιτούνται πολλές αξιολογήσεις και εμπλέκονται πολλές αρχές. Με τις αλλαγές αυτές θα ενισχυθεί η νομική βεβαιότητα και θα επιταχυνθεί η διαδικασία χωρίς να υποθηκεύεται η ποιότητα της αξιολόγησης.\nΟι σημερινές προτάσεις είναι το αποτέλεσμα διαδικασίας αναθεώρησης που περιελάμβανε ευρείες διαβουλεύσεις και μελέτες σχετικά με την αποτελεσματικότητα των υφιστάμενων κανόνων και τις επιπτώσεις των ενδεχόμενων τροποποιήσεων.\nΤα προτεινόμενα μέτρα θα αποτελέσουν τώρα αντικείμενο εξέτασης από το Ευρωπαϊκό Κοινοβούλιο και το Συμβούλιο. Όταν επέλθει συμφωνία επί του κειμένου, αυτό θα αποτελέσει νόμο της ΕΕ.\nΣτόχος της οδηγίας ΕΠΕ είναι να εξασφαλιστεί ότι αξιολογούνται επαρκώς, πριν από την έγκρισή τους, τα έργα τα οποία είναι πιθανόν να έχουν σημαντικές επιπτώσεις στο περιβάλλον. Συνεπώς, πριν από τη λήψη οιασδήποτε απόφασης για την υλοποίηση του έργου πρέπει να εντοπιστούν και να αξιολογηθούν οι δυνητικές επιπτώσεις που μπορεί να έχει το έργο στο περιβάλλον (λόγω της κατασκευής του ή/και της λειτουργίας του). Οι κατασκευαστές μπορούν στη συνέχεια να προσαρμόσουν τα έργα ώστε να ελαχιστοποιήσουν τις αρνητικές επιπτώσεις πριν αυτές να εκδηλωθούν, ή οι αρμόδιες αρχές μπορούν να ενσωματώσουν στην απόφαση έγκρισης του έργου μέτρα με τα οποία θα προληφθούν, θα περιοριστούν ή θα αντισταθμιστούν οι περιβαλλοντικές επιπτώσεις.\nΜε την οδηγία εξασφαλίζεται επίσης έγκαιρη συμμετοχή του κοινού στις διαδικασίες λήψης αποφάσεων που αφορούν το περιβάλλον. Συγκεκριμένα, πρέπει να δοθεί στο ενδιαφερόμενο κοινό η δυνατότητα σχολιασμού στο στάδιο που η αρμόδια αρχή έχει ανοικτές όλες τις εναλλακτικές επιλογές, δηλ. πριν να ληφθεί η τελική απόφαση σχετικά με το αίτημα κατασκευής. Όταν εγκρίνει το έργο, η αρμόδια αρχή είναι υποχρεωμένη να ενημερώσει το κοινό, σχετικά και με τα μέτρα με τα οποία θα προληφθούν, θα περιοριστούν ή θα αντισταθμιστούν οι περιβαλλοντικές επιπτώσεις.\nΒλέπε επίσης MEMO/12/809


Φαντάσματα στο Μισισίπι, με σάρκα και οστά - Ειδήσεις - νέα - Το Βήμα Online\nΦαντάσματα στο Μισισίπι, με σάρκα και οστά\nΕνα σύγχρονο οικογενειακό δράμα με καίριο ιστορικό βάθος στον Αμερικανικό Νότο. Το βιβλίο που απέσπασε το Εθνικό Βραβείο Βιβλίου των ΗΠΑ το 2017. Η σημαντική πεζογράφος Τζέσμιν Γουόρντ για πρώτη φορά στα ελληνικά\nJesmyn Ward, 2017 MacArthur Fellow, in, Pass Christian, MS, on Tuesday September 19, 2017.\n«Μου αρέσει να πιστεύω ότι ξέρω τι είναι ο θάνατος. Μου αρέσει να πιστεύω ότι είναι κάτι που θα μπορούσα να κοιτάξω στα ίσια». Αυτός είναι ο Τζότζο. Και καλείται να αποδείξει ότι δεν φοβάται, ότι έχει μεγαλώσει αρκετά, ότι είναι κανονικός άντρας πια, ότι μπορεί, αν χρειαστεί, να λερωθεί ακόμα και με αίμα. Και κάπως έτσι, την ημέρα των δέκατων τρίτων γενεθλίων του, βοηθάει τον Πατερούλη του στη σφαγή και το ξετομάριασμα ενός κατσικιού. Με αυτή τη συμβολική σκηνή, η οποία φωτίζεται αλλιώς όταν κάποιος έχει φτάσει στο τέλος του, αρχίζει το βραβευμένο βιβλίο της Τζέσμιν Γουόρντ υπό τον ελληνικό τίτλο «Τραγούδα, άταφο πουλί». Πρόκειται για το πρώτο έργο της 41χρονης αφροαμερικανίδας συγγραφέως που μεταφράζεται και κυκλοφορεί στη χώρα μας.\nΟ Τζότζο, ένας από τους τρεις βασικούς αφηγητές αυτού του πολυφωνικού μυθιστορήματος, είναι το αγόρι με το «σπασμένο χρώμα». Στην πραγματικότητα, ο Πατερούλης που ακούει στο όνομα Ρίβερ Ρεντ, ένας ταπεινός άνθρωπος που ασχολείται με τη γη και τα ζωντανά του, είναι παππούς του. Για την ακρίβεια, είναι ο πολυαγαπημένος μαύρος παππούς του, με τον οποίο μοιράζονται και το ίδιο σπίτι στο Μπουά Σοβάζ, μια επινοημένη κοινότητα στα επαρχιακά βάθη του Αμερικανικού Νότου. Διότι ο Τζότζο έχει και έναν άλλο παππού που βρίσκεται πιο μακριά, τον Μεγάλο Τζόζεφ, αυτός είναι ο απεχθέστατος λευκός παππούς του, πρώην σερίφης και ρατσιστής ίσαμε το μεδούλι.\nΟ τελευταίος είναι ο πατέρας του δικού του πατέρα, του Μάικλ, ο οποίος είναι λεπτοκαμωμένος και έχει τατουάζ σε όλο του το σώμα και παλαιότερα, όπως μαθαίνουμε, δούλευε στ’ ανοιχτά της θάλασσας ως οξυγονοκολλητής στην πλατφόρμα εξόρυξης μιας πετρελαϊκής εταιρείας. Αυτός λοιπόν είχε αφήσει έγκυο τη Λιόνι, κόρη του Πατερούλη και μητέρα του Τζότζο, όταν εκείνη ήταν δεκαεπτά χρονών κορίτσι.\nΕρωτας ωστόσο, τίποτα το επιλήψιμο δηλαδή, πέρα από τα άτεγκτα στερεότυπα που καταδικάζουν τέτοιους είδους διαφυλετικές προσμείξεις. Αργότερα ήρθε στον κόσμο και η «χρυσαφένια» Κέιλα (από το Μικέιλα), η μικρή αδελφή του Τζότζο με τα καστανόξανθα σγουρά μαλλιά, ένα τρίχρονο αγγελούδι που, σε κάποια κρίσιμη στιγμή του βιβλίου, θα ξεράσει τον οργισμένο εμετό του πάνω στον αστυνομικό που θα απειλήσει τον αδελφό της με το υπηρεσιακό του όπλο. Ο τρόπος με τον οποίο αποτυπώνει η Τζέσμιν Γουόρντ τη σχέση ανάμεσα στα δύο αδέλφια είναι συγκινητικός, έχει μιαν αστραφτερή γλύκα, παρότι αναπτύσσεται μοιραία μέσα σ’ ένα δυσοίωνο σκηνικό που το καταπίνουν πολλές δυσάρεστες, ενίοτε σπαρακτικές, καταστάσεις.\nΤα δύο παιδιά, ο Τζότζο και η Κέιλα, ζουν με τους μαύρους παππούδες τους, τον Πατερούλη και τη Μαμάκα, τη γιαγιά τους, την κυρία Φιλομέν, η οποία είναι πλέον κατάκοιτη στο κρεβάτι, πάσχει από καρκίνο, εκείνο το «φίδι που σερνόταν κατά μήκος των οστών της». Κοντολογίς, τα παιδιά μεγαλώνουν μέσα σε μια οικογένεια που είναι όχι μόνο φτωχή αλλά και δυσλειτουργική.\nΟι γονείς τους είναι προβληματικοί και φευγάτοι, κυριολεκτικά και μεταφορικά. Τα παιδιά δεν αποκαλούν καν «μαμά» τη Λιόνι και «μπαμπά» τον Μάικλ, δεν το νιώθουν αυτό, δεν τους βγαίνει. Δεν γίνεται διαφορετικά. Αφενός, ο πατέρας τους εδώ και τρία χρόνια βρίσκεται έγκλειστος στο Πάρτσμαν, ένα σωφρονιστικό κατάστημα της Πολιτείας του Μισισίπι που είχε ιδρυθεί στις αρχές του 20ού αιώνα ως αγροτική φυλακή. Αφετέρου η μάνα τους, σερβιτόρα σ’ ένα επαρχιακό κλαμπ, έχει πέσει στα ναρκωτικά, κατεβάζει χάπια και σνιφάρει κόκα.\nΗ ίδια, ψυχικά τραυματισμένη, παραμένει μια ανώριμη κοπέλα από την οποία «λείπει το μητρικό ένστικτο». Και επιπλέον, όποτε είναι μαστουρωμένη, βλέπει το φάντασμα του αδελφού της, τον Γκίβεν-που-δεν-είναι-ο-Γκίβεν, το «κούφιο αποκύημα» της μόνιμης υπαρξιακής παραζάλης της. Ο Γκίβεν είχε χαθεί άδικα σ’ ένα κυνήγι στην περιοχή Κιλ όπου είχε πάει με κάποια λευκά αγόρια, αγνοώντας τις προειδοποιήσεις του Πατερούλη. Το αποτέλεσμα; «Ο γαμημένος ο μαλάκας πυροβόλησε τον αράπη επειδή αυτός τον κέρδισε». Ο θύτης του εγκλήματος ήταν ξάδελφος του Μάικλ.\nΟ Γκίβεν είχε στοιχηματίσει πως μπορούσε να σκοτώσει ένα αρσενικό ελάφι με το τόξο του πιο γρήγορα απ’ ό,τι ο άλλος με το τουφέκι, και όταν αυτό συνέβη όντως, ο άλλος, που είχε και ένα αλλήθωρο μάτι, τον πυροβόλησε με συνοπτικές διαδικασίες. Ερχεται όμως η ώρα που ο Μάικλ ενημερώνει τη Λιόνι ότι αποφυλακίζεται, και εκείνη αποφασίζει, δίχως να το πολυσκεφτεί, να κάνει το ταξίδι της καρδιάς προς τα βόρεια, προκειμένου να τον παραλάβει με το αυτοκίνητο από το Πάρτσμαν.\nΚαι θεωρεί απαραίτητο, σε αυτή τη συναισθηματικά φορτισμένη διαδρομή, να τη συνοδεύσουν τα παιδιά τους. Εκτός βέβαια από τη φίλη της, τη Μίστι, η οποία είναι όχι μόνο συνοδηγός της αλλά αποδεικνύεται και ηθική αυτουργός μιας παράνομης μεταφοράς μεθαμφεταμίνης που θα περιπλέξει τα πράγματα καθ’ οδόν.\nΠλην όμως, ο Γκίβεν δεν είναι το μοναδικό φάντασμα σε τούτη την ιστορία. Και αυτό γίνεται απολύτως σαφές όταν, στη μέση περίπου του βιβλίου, η συγγραφέας εμφανίζει με ανατριχιαστική φυσικότητα τον τρίτο αφηγητή της, τον Ρίτσι – ένα αγόρι που έρχεται από μακριά, από τη σκοτεινή και βάρβαρη εποχή της δουλείας, ένα αγόρι συνομήλικο με τον Τζότζο, μια χαμένη ψυχή που βολοδέρνει ανάμεσα στους νεκρούς και τους ζωντανούς, και δεν μπορεί να εξιλεωθεί επειδή αδυνατεί να θυμηθεί το τραγικό της τέλος – ο οποίος μεταμορφώνεται εδώ σε δραματουργικό καταλύτη, γιατί γίνεται ακριβώς το σημείο όπου συγκλίνουν απρόβλεπτα το παρόν και το παρελθόν. Με το Sing, Unburied, Sing (αυτός είναι ο πρωτότυπος αγγλικός τίτλος του μυθιστορήματος, ένα δυνατό δείγμα σύγχρονου southern gothic, με όλα τα τυπικά και ουσιαστικά χαρακτηριστικά αυτής της παράδοσης) η Τζέσμιν Γουόρντ απέσπασε το 2017, για δεύτερη φορά, το Εθνικό Βραβείο Βιβλίου των ΗΠΑ στην κατηγορία της μυθοπλασίας.\nΗ πρώτη ήταν το 2011 με το μυθιστόρημά της Salvage the Bones, ένα ακραιφνώς ρεαλιστικό έργο, με φόντο τις συνέπειες του τυφώνα Κατρίνα, που είχε επίσης στο επίκεντρό του μια οικογένεια. Συνοπτικά, έχουμε να κάνουμε με μια σημαντική πεζογράφο που φαίνεται να ξεχωρίζει στο πεδίο της αφροαμερικανικής λογοτεχνίας, στη μετά την Τόνι Μόρισον εποχή. Ωστόσο, ο πρόδηλος θαυμασμός της συγγραφέως (που γίνεται περισσότερο αντιληπτός στην τεχνοτροπία της) κατευθύνεται περισσότερο προς τον αξεπέραστο Γουίλιαμ Φόκνερ και την απαράμιλλη Γιουντόρα Γουέλτι.


Η ΑΛΛΗ ΕΛΛΑΔΑ - ΤΑ ΝΕΑ\ntanea.gr > Απόψεις > Η ΑΛΛΗ ΕΛΛΑΔΑ\n«Τώρα γίνεται μια μεγάλη διόρθωση. Το εύκολο χρήμα έβλαψε πολύ τη νέα γενιά. Πίστεψαν ότι τους οφείλονταν τα πάντα. Σήμερα βλέπω νέους με πανεπιστημιακά πτυχία να επιστρέφουν στην αγροτική παραγωγή. Βλέπω νέους να επιστρέφουν από τις πόλεις στην καλλιέργεια του πορτοκαλιού ή της ελιάς, στα χωράφια των γονιών τους.\n2 Αυγούστου 2013 | 23:21\n«Τώρα γίνεται μια μεγάλη διόρθωση. Το εύκολο χρήμα έβλαψε πολύ τη νέα γενιά. Πίστεψαν ότι τους οφείλονταν τα πάντα. Σήμερα βλέπω νέους με πανεπιστημιακά πτυχία να επιστρέφουν στην αγροτική παραγωγή. Βλέπω νέους να επιστρέφουν από τις πόλεις στην καλλιέργεια του πορτοκαλιού ή της ελιάς, στα χωράφια των γονιών τους. Πριν, όλα ήταν κατανάλωση και μάρκετινγκ. Θεωρώ ότι οι νέοι Ελληνες έχουν αντιληφθεί τη σημασία της προσωπικής δουλειάς, της παραγωγής».\nΜέσα σε λίγες γραμμές, ο Γιώργος Δημητριάδης από τα Χανιά, πετυχημένος ελαιοπαραγωγός και καινοτόμος τυποποιητής με μεγάλες εξαγωγικές επιδόσεις, περιέγραψε στους «Νιου Γιορκ Τάιμς» (το άρθρο στη σελίδα 15) το ελληνικό πρόβλημα: την ώρα που η ανεργία τσακίζει την κοινωνική συνοχή, την ώρα που το πολιτικό προσωπικό της χώρας δίνει μάχες χαρακωμάτων για τη μία ή την άλλη ρύθμιση που απαιτούν οι δανειστές, μια άλλη Ελλάδα ξεπροβάλλει μέσα από τις στάχτες.\nΑυτή η «άλλη Ελλάδα» – της παραγωγής, της εξωστρέφειας, της καινοτομίας – είναι που θα δώσει την ώθηση για την έξοδο από την κρίση. Δεν θα είναι η πρώτη φορά: η χώρα μας έχει χρεοκοπήσει άλλες πέντε φορές στο παρελθόν – και ήταν πάντοτε αυτή η «άλλη Ελλάδα» που έβρισκε τη διέξοδο προς την ανάπτυξη και την ευημερία.\nΗ άγονη πολιτική αντιπαράθεση των ημερών μόνον εμπόδια μπορεί να βάλει στην πορεία αυτή. Και είναι θετικό ότι ο Πρωθυπουργός, στη σημερινή συνέντευξή του στα «ΝΕΑ» ξεκαθαρίζει το τοπίο σε ό,τι αφορά τα «αδέσποτα» σενάρια για πρόωρες εκλογές, που θα ήταν η ταφόπλακα στο μέλλον της χώρας. Ας λάβει το μήνυμα ολόκληρη η πολιτική τάξη: απαιτείται μόνον ενότητα και δουλειά!\nTANEA Team 2 Αυγούστου 2013 | 23:21